இளம் பெண்ணை கற்பழித்த  இளைஞருக்கு 13 வருடம் சிறை!

இளம் பெண்ணை கற்பழித்த வழக்கில் உதவி அளவையாளராக பணி புரிந்து வரும் இளைஞருக்கு இங்குள்ள செஷன்ஸ் நீதிமன்றம் 13 ஆண்டு சிறைத் தண்டனையையும் 3 பிரம்படிகளையும் விதித்துள்ளது.செய்த தவறை நீதிமன்றத்தில் ஒப்புக் கொண்டதால் முகமட் யுஹஸ்பிசா சுஹஸ்வான் சுக்ரி (வயது 23) என்பவருக்கு இந்த தண்டனையை நீதிபதி நஸ்ரி இஸ்மாயில் வழங்கினார். கடந்த ஆண்டு ஜூலை மாதம் 4ஆம் தேதி அதிகாலை 2 மணியளவில் கம்போங் குபாங் காவா எனும் இடத்திலுள்ள வீட்டில் 15 வயது இளம் பெண்ணை அவர் கற்பழித்துள்ளார். அப்பெண் அவரின் காதலி என்பது குறிப்பிடத்தக்கது.


மலேசியர்களை பிணை பிடித்தது வடகொரியா!

வட கொரியாவிலிருந்து மலேசியர்கள் வெளியேறுவதற்கு அந்நாடு தடைவிதித்து, கிட்டத்தட்ட அவர்களை பிணைபிடித்துள்ள அதே சமயம், பழிக்குப் பழி வாங்கும் நடவடிக்கையாக தலைநகர் புக்கிட் டாமன்சாராவில் அமைந்துள்ள வட கொரியத் தூதரகக் கட்டடத்தைச் சுற்றி போலீசார் காவலுக்கு நிறுத் தப்பட்டு, அத்தூதரக அதிகாரிகளும் பணியாளர்களும் இங்கிருந்து வெளியேறுவதற்கு மலேசியா தடை விதித்தது. சர்வாதிகாரத்திற்கு பெயர் போன வட கொரிய அதிபர் கிம் ஜோங் உன்னின் ஒன்றுவிட்ட தம்பி கிம் ஜோங் நாம் மலேசியாவில் கொலை செய்யப்பட் டதைத் தொடர்ந்து இரு நாடுகளுக்கும் இடையே ராஜதந்திர உறவுகள் கசந்து, உச்சக்கட்டத்தை அடையும் தறுவாயில், பிரதமர் டத்தோஸ்ரீ நஜீப் துன் ரசாக் நேற்று தேசிய பாதுகாப்பு மன்றத்தின் அவசரக் கூட்டத்தை நடத்தி அனைத்து மலேசிய பிரஜைகளையும் உடனடியாக விடுவிக்கும் படி வட கொரியா வுக்கு எச்சரிக்கை விடுத்துள்ளார். இரு தரப்பு ராஜ தந்திர உறவுகளும் மோசமான நிலையை அடைவதை தவிர்க்கும் பொருட்டு உடனடியாக இந்நடவடிக்கையை எடுக்கும்படி பணித்துள்ள பிரதமர் நஜீப், அந்நாட்டிலிருந்து வெளியேறுவதற்கு மலேசியர்களுக்கு தடை விதித்திருக்கும் வட கொரியாவின் நடவடிக்கையைக் கடுமையாகச் சாடி னார். இது ஒரு வெறுக்கத்தக்க செயலாகும். நமது பிரஜைகளை பிணையாளிகளாக பிடித்து வைத்திருப்பது அனைத்துலகச் சட்டம், ராஜதந்திர கோட்பாடு களுக்கு அப்பாற்பட்ட ஒரு செயலாகும். அமைதியை விரும்பும் ஒரு நாடு என்ற வகையில், அனைத்து நாடுகளுடனும் நட்புறவுகளை நிலைநாட்டும் அர்ப்பணிப்பு மலேசியாவிற்கு உள்ளது. இருந் தாலும், எங்கள் பிரஜைகளை பாதுகாக்க வேண்டியது எங்களின் முதல் கடமை. அவர்களுக்கு மிரட்டல் என்று வந்தால் அவர்களை காப்பாற்ற எல்லா நட வடிக்கை களையும் எடுக்க நாங்கள் தயங்க மாட்டோம். வட கொரியாவில் உள்ள அனைத்து மலேசியர்களின் பாதுகாப்புக்கும் உத்தரவாதம் அளிக்கப் படும் வரை, இங்கிருந்து ஒரு வட கொரியர் கூட வெளியேறக்கூடாது. அவர்களுக்குத் தடை விதிக்கும்படி போலீஸ் படைத் தலைவருக்கு தாம் பணித் திருப்பதாக பிரதமர் நஜீப் மேலும் கூறினார். இதனிடையே, மலேசியாவில் நிகழ்ந்த கொலைச் சம்பவம் தொடர்பான பிரச்சினைக்கு முறையான தீர்வு காணப்படாத வரையில் அனைத்து மலேசிய பிரஜைகளும் நாட்டை விட்டு வெளியேறுவதற்கு தற்காலிகத் தடை விதிப்பதாக அந்நாட்டு வெளியுறவு அமைச்சு அறிவித்துள்ளது என அதிகாரப்பூர்வ கொரிய மத்திய செய்தி நிறுவனம் தகவல் கூறியது. ஜோங் நாம் கொலை தொடர்பான விசாரணையில் போலீசாருடன் ஒத்துழைக்க மறுத்ததற்காக, வட கொரியத் தூதரான காங் சோல் ஓர் அழையா விருந்தாளி என்று கூறி மலேசியா அவரை நாட்டிலிருந்து வெளியேற்றியது. இரு நாடுகளும் தூதர்களை வெளியேற்றின. காங் சோல் நேற்று முன் தினம் பெய்ஜிங் சென்றார். எனினும், ஜோங் நாம் கொலை தொடர்பில் மலேசியாவில் தேடப்பட்டு வரும் சந்தேகப் பேர்வழிகள் இன்னமும் அத்தூதரகத்தில் இருக்கலாம் என்று மலேசிய போலீசார் நம்புகின்றனர். வட கொரியாவில் தற்போது 11 மலேசியர்கள் இருப்பதாக நம்பப் படுகிறது. இந்த 11 பேரில் 9 பேர் யொங்யாங்கில் உள்ள மலேசிய தூதரகத்தில் உள்ளவர்கள் என்றும், எஞ்சிய இருவர் உலக உணவு திட்டத்தைச் சார்ந்த வர்கள் என்றும் விஸ்மா புத்ரா வட்டாரம் தெரிவித்தது. அதே சமயம், மலேசியாவில் சுமார் 1,000 வட கொரியர்கள் தங்கியிருப்பதாக மதிப்பிடப்பட்டுள்ளது. அவர்களில் பெரும்பாலானவர்கள் கணினி, தயாரிப் புத் துறையிலும், சிலர் கள்ளச் சந்தை நடவடிக்கைகளில் ஈடுபட்டு வருவதாக தகவல் வெளியாகியுள்ளது. நாட்டிலிருந்து வெளியேற முயற்சிக்கும் வட கொரியர்களை தடுத்து நிறுத்தும்படி குடிநுழைவு இலாகாவின் கண்காணிப்பில் உள்ள அனைத்து சாவடிகளுக்கும் உடனடியாக உத்தரவிடப்பட்டுள்ளது என்று உள்துறை அமைச்சரும் துணைப்பிரதமருமான டத்தோஸ்ரீ அகமட் ஜாஹிட் ஹமிடி கூறினார். இந்த நடவடிக்கையை எடுப்பதை தவிர மலேசியாவிற்கு வேறு வழியில்லை என்றார் அவர். இரண்டாவது அனைத்துலக விமான நிலையத்தில் நிகழ்ந்த கொலையானது ஒரு சூழ்ச்சி. அதனை நமக்கெதிராக வட கொரியா திருப்பி விட்டுள்ளது. எங்கள் நாட்டுடன் மோதிப் பார்க்க வேண்டாம் என்ற வலுவான, தெளிவான தகவலை வட கொரியாவுக்குச் சொல்ல விரும்புகிறோம் என ஜாஹிட் குறிப்பிட்டார். வட கொரியாவிற்கான மலேசிய தூதரான முகமட் நிஸாம் கடந்த பிப்ரவரி 22-ஆம் தேதியே மலேசியா திரும்பி விட்டிருந்தார் என்பது குறிப்பிடத்தக்கது. கொலையுண்ட ஜோங் நாமின் உடலை ஒப்படைக்க வேண்டும் என்று வட கொரியா கோரியுள்ளது. எனினும், முறையான மரபணு சோதனை நடத்தி, அவரின் அடையாளம் உறுதி செய்யப்படும் வரை உடலை ஒப்படைக்க முடியாது என்று மலேசியா மறுத்துள்ளதைத் தொடர்ந்து இரு நாடுகளுக்கும் இடையே ராஜதந்திர உறவுகளில் விரிசல் ஏற்பட்டுள்ளது. இதற்கிடையே, வட கொரியாவில் உள்ள அனைத்து மலேசியர்களையும் பாதுகாப்புடன் வெளி யேற்றுவதற்கான நடவடிக்கையில் மலேசிய வெளியுறவு அமைச்சு மிகத் தீவிரமாக இறங்கியுள்ளது. மேல் விவரங்களை தாங்கள் தற்போது வெளியிட முடியாது என்றும், அங்குள்ள மலேசியர்களின் குடும்பத்தாருடன் தொடர்பு கொள்ளும் முயற்சியில் ஈடுபட்டிருப்பதாகவும் அவ்வட்டாரம் குறிப்பிட்டது. பத்திரிகை பிரசுர நேரம் வரை மேல் விவரங்கள் வெளியிடப்படவில்லை.


பழைய சிலை மீது விமர்சனங்கள்.. ஜெயலலிதாவிற்காக வடிக்கப்பட்ட புதிய சிலை.

சென்னை:

மறைந்த முதல்வர் ஜெயலலிதாவிற்காக அதிமுக சார்பில் புதிய சிலை வடிவமைக்கப்பட்டுள்ளது. அதிமுக தலைமை அலுவலகத்தில் வைக்கப்பட்டுள்ள மறைந்த முதல்வர் ஜெயலலிதாவின் சிலை மாற்றப்படவுள்ளது. புதிய சிலைக்கு கட்சியின் ஒருங்கிணைப்பாளர் ஓ.பன்னீர் செல்வம் மற்றும் இணை ஒருங்கிணைப்பாளர் எடப்பாடி பழனிச்சாமி ஆகியோர் ஒப்புதல் வழங்கிய நிலையில்

சிலையின் இறுதிகட்ட வடிவமைக்கும் பணிகள் முடிந்துள்ளன. இந்த சிலை விரைவில் திறந்து வைக்கப்படவுள்ளது. புதிய சிலைக்கான புகைப்படம் இன்று வெளியாகியுள்ளது. சிலை இப்போது சாக்குப்பையில் வைத்து மறைக்கப்பட்டுள்ளது. இதற்கு முன்பாக திறக்கப்பட்ட ஜெயலலிதாவின் சிலையை பார்த்தால் அவரை மாதிரியே தெரியவில்லை என்ற விமர்சனங்கள் வந்தன. கையில் ஆறு விரல் இருப்பதாக கூட சர்ச்சை எழுந்தது. ஆனால் அப்படி எதுவும் இல்லை என்றாலும், ஏனோ தெரியவில்லை, ஜெயலலிதா மாதிரியே இல்லை அந்த சிலை.

இதையடுத்துதான், புதிய சிலை வடிவமைக்க முடிவு செய்யப்பட்டது. ஆனால், இந்த சிலையும் கூட அதிமுக தலைமை அலுவலகத்திலுள்ள எம்ஜிஆர் சிலை அவரை பிரதிபலிக்கும் அளவுக்கு, ஜெயலலிதாவை பிரதிபலிக்கும் வகையில், தத்ரூபமாக இல்லை. ஜெயலலிதாவின் முழு உருவ சிலை இது வாகும். எனவே ஜெயலலிதாவின் உடல் பருமன் சிலையிலும் பிரதிபலிக்கும் என்று தொண்டர்கள் எதிர்பார்த்தனர். இந்த சிலையோ, சற்று ஒல்லியாக உள்ளது.

நெற்றி பகுதியும் உள்ளடங்கி உள்ளது. ஜெயலலிதா நின்று பார்க்கும்போது இருக்கும் கம்பீரத்தை இந்த சிலையில் வடிவமைக்க முடியவில்லை. மீண்டும் சிலை வடிவமைப்பில் மெத்தனம் நடந்துள்ளதா, அல்லது, ஜெயலலிதா சிலையை வடிவமைக்கும் திறமையுள்ள சிற்பிகள் இல்லையா என்ற கேள்வி எழுந்துள்ளது.


பண்டான் நாடாளுமன்ற உறுப்பினர் ரபிசிக்கு 30 மாத கால சிறைத்ததண்டனை

ஷா ஆலம்,

பண்டான் நாடாளுமன்ற உறுப்பினர் ரபிஸி ரம்லிக்கு நேற்று இங்குள்ள செஷன்ஸ் நீதிமன்றம் 30 மாத கால சிறைத்தண்டனை விதித்தது. முன்னாள் வங்கி குமாஸ்தா ஜொகாரி முகமதுவிற்கும் இதே சிறைத்தண்டனை விதிக்கப்பட்டது.நேஷனல் பீட்லோட் கார்ப்பரேஷன் நிறுவனத்தின் கணக்கு விவரங்கள் கசிந்ததன் தொடர்பில் வங்கி சட்டத்தை இவர்கள் இருவரும் மீறியதாக குற்றம் சாட்டப்பட்டது.

குற்றச்சாட்டுக்கு இலக்கான இருவரும் தாங்கள் குற்றமற்றவர்கள் என்று சந்தேகத்திற்கு அப்பாற்பட்ட முறையில் நிரூபிக்க தவறி விட்டதாக நீதிபதி ஜாம்ரி பாக்கார் குறிப்பிட்டார்.எனினும் இந்த இருவரின் வழக்கறிஞர்கள் அகமது நிஷாம் ஹமிட்டும் லத்திபா கோயாவும் மேல் முறையீடு செய்யவிருக்கிறார்கள். எனவே சிறைத்தண்டனை அமலாக்கத்தை நீதிமன்றம் தள்ளி வைத்துள்ளது.

Read More: Malaysia Nanban Tamil Daily on 8.2.2018


இன  அடிப்படையிலான கால்பந்து சங்கங்களா? உடனே கலைப்பீர்.

ஜொகூர் மாநிலத்திலுள்ள இன ரீதியிலான கால்பந்து சங்கங்கள் அனைத்தும் உடனடியாக கலைக்கப்படும் என்று ஜொகூர் இளவரசர் இஸ்மாயில் சுல்தான் இப்ராஹிம் அதிரடியாய் அறிவித்துள்ளார்.

மலாய், சீனர் மற்றும் இந்தியர் கால்பந்து சங்கங்களும், மன்றங்களும் கலைக்கப்படும் என்று மலேசிய கால்பந்து சங்கத் தலைவரு மான துங்கு இஸ்மாயில் தெரிவித்தார்.

அத்தகைய இன ரீதியிலான கால்பந்து சங்கங்கள் நமக்குத் தேவையில்லை. மாநிலத்திலுள்ள எல்லா கால்பந்து சங்கங்களும் ஜொகூர் மாநில கால்பந்து சங்கத்தின் கீழ் அங்கத்துவம் பெறலாம் என்று ஜொகூர் டாருல் தக்ஸிம் கால்பந்து கிளப் (ஜே.டி.டி) தலைவருமான துங்கு இஸ்மாயில் கூறினார்.

Read More: Malaysia Nanban News Paper on 7.10.2017


அக்டோபர் 3 ஆம் தேதி  பள்ளிகள் திறக்கப்படும்  கல்வி அமைச்சு முடிவு

கோலாலம்பூர், ஆக. 16-

வரும் அக்டோபர் 3 ஆம் தேதி பள்ளிகள்  திறக்கப்பட்டும். நாடு தழுவிய நிலையில் படிப்படியாக பள்ளிகள் திறக்கப்படும் நடவடிக்கை மேற்கொள்ளப்படும் என கல்வியமைச்சர் ரட்ஸி ஜிடின் அறிவித்துள்ளார்.

இதன் படி வரும் செப்டம்பர் முதல் தேதி பள்ளிகள் திறக்கப்படும் என்ற முடிவை அரசாங்கம் மாற்றிக் கொண்டுள்ளது. நாடு கோவிட்-19  உச்சத்தில் இருக்கின்ற நேரத்தில்  மாணவர்களின்  உயிரோடும் பாதுகாப்போடும் விளையாட வேண்டாம் என பல்வேறு தளங்களில் கோரிக்கை விடுக்கப்பட்டு வந்தது.இந்நிலையில் இப்போது தேதிகள் மாற்றப்பட்டு அக்டோபர்  3 ஆம் தேதி பள்ளிகள்  படிப்படியாக திறக்கப்படும் என  கல்வி அமைச்சர் அறிவித்துள்ளார். அக்டோபர் 3 ஆம் தேதி தொடங்கும் பள்ளிகள் படிப்படியாக ஆங்காங்கே திறக்கப்படும்.

கோவிட்-19 பெருந்தொற்றையொட்டி பள்ளிகள் அனைத்தும் மூடப்பட்டதும் மாணவர்கள் கற்றலையும் கற்பித்தலையும் வீட்டிலிருந்தே மேற்கொள்ளுமாறு அரசாங்கம் ஆணையிட்டது. அதன் படி  ஆசிரியர்கள்  இயங்கடைியின் மூலம் தங்களின் போதனையை தொடர்ந்து வந்தனர். நாட்டில்  கோவிட்-19 கட்டுக்குள் வரும் என்று கருதப்பட்டது.எனினும் ஒவ்வொரு நாளும் 20 ஆயிரத்திற்கும் அதிகமான மக்கள் பாதிப்பதும் 200 க்கும் அதிகமான மரணங்கள் நிகழ்வதும் பெற்றோர்களை அச்சத்தில் ஆழ்த்தியிருப்பதால் பள்ளிகளை திறக்கும் நடவடிக்கையை  கைவிடுமாறு அவர்கள் கோரி வந்தனர்.

இது ஓர் அக்னி பரீட்சைக்கு சமம் என்று பல  பொது இயக்கங்கள் கல்வி அமைப்புகள் கூறி வந்தன. இதனால் பள்ளி திறக்கும் தேதி மாற்றப்பட்டுள்ளது.


மெர்லின் விமர்சனம்

சினிமா இயக்குநராக வேண்டும் என்ற குறிக்கோளுடன் கிராமத்திலிருந்து சென்னைக்கு வந்திருக்கும் விஷ்ணு ப்பிரியன் தனது நண்பர்களுடன் ஒரு வீட்டில் வாடகைக்கு குடியேறுகிறார். ஆனால் அவருடன் தங்கியிருக்கம் நண்பர்கள் விஷ்ணுப்பிரியனின் கற்பனைக்கு இடையூறாக குடித்துவிட்டும் பக்கத்துவீட்டுப் பெண்ணோடு காதல் லீலைகளும் ஈடுபடுகிறார்கள். நண்பர்களின் தொல்லையால் விஷ்ணுப்பிரியனுக்கு கதை எழுத முடியவில்லை. இதனால் விரக்தியடைந்த விஷ்ணுப்பிரியன் அவனது நண்பர்களுக்கு இந்த வீட்டில் ஒரு பேய் இருப்பதாகவும் கடவுள் நம்பிக்கை இல்லாத நானே அந்த பேய் உலாவருவதை பலமுறை உணர்ந்திருக்கிறேன் என்றும் அவர்களுக்கு ஒரு பொய்யான கதையை உண்மையானது என்று பயமுறுத்துகிறார். அதைக் கேட்ட நண்பர்கள் உண்மை என்று நம்பி பயந்து நடுங்குகிறார்கள்.

ஆனால் விஷ்ணுப்பிரியன் கற்பனையாக சொன்ன அந்த பேயின் நடமாட்டம் உண்மையில் வருகிறது. கற்பனை கதையாக சொன்ன அந்த பேய் உண்மையாக எதனால் வருகிறது. அந்த பேய் யார்? என்பதை ஒன்றன்பின் ஒன்றாக அதிர்ச்சியூட்டும் வகையில் திரைக்கதையாக சொல்லி இருக்கிறார் இயக்குநர் வ.கீரா.

விஷ்ணுப்பிரியன் கதை சொல்லும் விதம் அலாதியானது. தயாரிப்பாளர்களிடம் கதை சொல்லும்போது அந்த கதாபாத்திரமாகவே மாறிவிடுகிறார். பயந்த நடுங்கும் கட்டத்தில் அவரின் தலைமுடிகூட நடிக்கிறது. பயத்தால் தரையில் உருண்டு துள்ளுவது அனைவரையும் கவர்கிறது. கதாநாயகி அஸ்வினி அழகான புன்சிரிப்புடனும் அமைதியான பேச்சிலும் ரசிகர்களை கவர்கிறார். அவரது பாதிமுகம் தீயின் கருகி இருப்பதை பார்த்தும் விஷ்ணுப்பிரியன் பயந்து ஓடும்போது, முகத்தைக் காட்டாமல் காதலித்த அஸ்வினி விரக்தியால் அழுவது அனைத்து இளம்பெண்களையும் கணகலங்க வைக்கும்.

சினிமா பத்திரிகையாளாரன தேவராஜ் சித்தராக வந்து கதையின் போக்கை வலுப்படுத்துகிறார். பேய் என்பது இல்லை என்பதற்கு தனக்கே உரித்தான நக்கலுடன் பேசுவது பாராட்டுக்குரியது.

கற்பனை செய்தே பழக்கப்பட்ட கதாசிரியனின் மூளையில், கற்பனை பேயின் எண்ணங்களின் பரிமாணம் படிந்த தால் மூளையின் செயல்பாடுதான் அவனை பேயாக ஆட்டுகிறது என்ற விஞ்ஞான விளக்கத்தை விவரிக்கும் விதம் அற்புதம். பேய் ஓட்டும் பூசாரிக்கும் விஞ்ஞானத்தை விளக்கும் சித்தருக்கும் பொறுத்தமான உடற்கட்டு கொண்டவர் தேவராஜ். வளர வாழ்த்துகிறோம்.

விஷ்ணுப்பிரிணனுடன் இயக்குநர் தங்கர்பச்சான், மனோபாலா, மு.களஞ்சியம், ஆடுகளம் முருகதாஸ், லொல்ளு சபா, ஜீவா, சிங்கம்புலி, ரிசா, நான் மகான் அல்ல ராமச்சந்திரன், ஆதவன், வினோர்த ஆதித்யா, கம்பம் மீனா, வீர சந்தானம், வைசாலி ஆகியவர்களும் நடித்துள்ளார்கள். பேய் படத்தின் ஒப்பனை உடலுக்கு இசைதான் உயிர் கொடுக்கும் என்பதை நிரூபித்துள்ளார் இசையமைப்பாளர் கணேஷ் ராகவேந்திரா. மெர்லின் அனை வரையும் மெய் சிலிர்க்க வைக்கிறது.


கோவிலையும் விட்டு வைக்காத குண்டர் கும்பல்

கோலாலம்பூர்,

குண்டர் கும்பலின் அராஜகம் காணும் இடமெல்லாம் தற்போது தலைவிரித்து ஆடுகிறது. ‘பாவ்’ (காசு) என்று கூறிக் கொண்டு வணிகர்கள், தொழிலதி பர்கள், கடை உரிமையாளர்கள் என பலரிடம் பணத்தை பறித்து வரும் இவர்களின் செயல், தற்போது அளவுக்கு மீறி ஆலயங்களிலும் பணம் கேட்டு அராஜகம் புரிந்து வரும் நிலைக்கு வந்து விட்டது.

தாமான் ஆயர் பானாசிலுள்ள ஸ்ரீ செமராக் பிபிஆர் குடியிருப்புக்கு அருகில் அமைந்துள்ள ஸ்ரீ பத்ரகாளியம்மன் ஆலயம், ஓம் ஸ்ரீ வால் முனீஸ்வரர் ஆல யம் ஆகிய இரு வழிபாட்டு தலங்களிலும் குண்டர் கும்பலின் அராஜகம் கடந்த ஆண்டு முதல் தலை தூக்கியுள்ளது. அந்த ஆலயத்தின் பூசாரி மற்றும் அவரின் குடும்பத்தினரின் பாதுகாப்பு கருதி இதுவரை 48 போலீஸ் புகார்கள் செய்யப்பட்டுள்ளதாக கூறப்படுகிறது. இருந்தபோதும் இதுவரையில் தகுந்த நடவடிக்கை எடுக்கப்படாத காரணத்தால் நேற்று காலை சம்பந்தப்பட்ட ஆலயத்தின் பூசாரி இளங்கோவன் மாரியப்பன் (வயது 53) சக ஆலய பக்தர்களுடன் புக்கிட் அமானில் மகஜர் வழங்க வந்திருந்தனர்.

Read More: Malaysia Nanban News Paper on 28.12.2017


மாணவர்களிடையே பரவுகிறது கோவிட்-19 மேலும் 3 பள்ளிகள் மூடல்

கோலாலம்பூர், ஜன. 21-

கோவிட்-19 தொற்றுப் பரவல் அண்மைய வாரங்களாக அதிகரித்து வரும் நிலையில் நாடு முழுவதும் பல்வேறு மாநிலங்களில் பள்ளிகள் மூடப்பட்டு வருகின்றன. நேற்று முன்தினம் பதிவான புதிய பாதிப்புகளில் 90.8 விழுக்காடு கல்விக் கழகங்கள் சம்பந்தப்பட்டவை என்று சுகாதார அமைச்சின் அறிக்கை கூறுகிறது.

நேற்று முன்தினம் மட்டும் 3,229 புதிய தொற்றுச் சம்பவங்கள் பதிவாகின. 457 திரள்கள் அவற்றில் அடங்கும். அத்திரள்களில் 415 அல்லது 90.8 விழுக்காட்டுச் சம்பவங்கள் பள்ளிக்கூடங்கள் உள்ளிட்ட கல்விக் கழகங்களில் நிகழ்ந்தவை. எஞ்சிய 40 அல்லது 8.8 விழுக்காட்டுச் சம்பவங்கள் வேலை இடங்களில் நிகழ்ந்தவை.

இந்நிலையில், நெகிரி செம்பிலானில் கோவிட்-19 தொற்று பாதிப்பு கண்டறியப்பட்ட இரு பள்ளிகள் நேற்று மூடப்பட்டன. சிரம்பானில் உள்ள துங்கு முனாவிர் அறிவியல் இடைநிலைப் பள்ளி, நீலாயில் உள்ள நீலாய் சமயப் பள்ளி ஆகியன அவ்விரு பள்ளிகளாகும் என மாநில சுகாதார, சுற்றுச்சூழல், கூட்டுறவு, பயனீட்டாளர் விவகார ஆட்சிக்குழு உறுப்பினரான எஸ்.வீரப்பன் கூறினார்.

துங்கு முனாவிர் இடைநிலைப் பள்ளியில் ஜனவரி 17 ஆம் தேதி 227 பேருக்கு கோவிட்-19 பரிசோதனை செய்யப்பட்டது. அவர்களில் 56 பேருக்கு தொற்று உறுதியான அதே சமயம், மற்ற 171 பேருக்கு எவ்வித பாதிப்பும் இல்லை என தெரிய வந்ததாக அவர் சொன்னார். தொற்று உறுதியான அனைவரும் சிகிச்சைக்காக தம்பினில் உள்ள கோவிட்-19 தனிமைப்படுத்துதல் மையத்திற்கு அனுப்பப்பட்டுள்ளனர். நீலாய் சமயப் பள்ளியில் 13 கோவிட்-19 தொற்றுப் பரவல் உறுதி செய்யப்பட்டது. இங்கு மொத்தம் 57 பேர் மீது இத்தொற்றுக்கான சோதனை நடத்தப்பட்டது என அவர் தெரிவித்தார்.

இதனிடையே, கோலாலம்பூரில் உள்ள ஒரு பள்ளியில் மாணவர்களுக்கு தொற்றுப் பரவல் கண்டிருப்பது உறுதியானதைத் தொடர்ந்து அப்பள்ளியை 7 நாட்களுக்கு மூடுவதற்கு உத்தரவிட்டிருப்பதாக ஆஸ்ட்ரோ அவானி தகவல் வெளியிட்டுள்ளது. மாணவர்களின் பெற்றோர்களுக்கு அனுப்பிய அறிக்கையில் பள்ளியின் முதல்வர் இத்தகவலை தெரிவித்திருப்பதாக அது குறிப்பிட்டது.

ஆறாம் படிவ மூன்றாம் தவணை மாணவர்களை தவிர்த்து மற்ற எல்லா மாணவர்களும் இதில் சம்பந்தப்பட்டுள்ளனர். கடந்த திங்கள் தொடங்கி வரும் 23 ஆம் தேதி வரையில் அப்பள்ளி மூடப்பட்டிருக்கும். லெம்பா பந்தாய் மாவட்ட சுகாதார இலாகா இதற்கான உத்தரவை பிறப்பித்துள்ளது. முதலாம் படிவம் முதல் ஆறாம் படிவம் (முதல் தவணை) வரைக்குமான மாணவர்கள் இன்று வரை இயங்கலை வாயிலாக கற்றல் கற்பித்தலை மேற்கொள்வார்கள்.


புகைப்படம் நன்றாக வருவதற்காக தனது திருமண உடையில் தீவைத்து கொண்ட மணப்பெண்

சீன மணப்பெண் ஒருவர், புகைப்படம் நன்றாக வருவதற்காக தனது திருமண உடையில் தீவைத்து கொண்ட வீடியோ காட்சிகள் சமூக வலைதளங்களில் வைரலாக பரவி வருகிறது. வாழ்க்கையில் திருமணம் என்பது மிக முக்கியமான ஒன்று. இந்த திருமண நிகழ்ச்சியை சிறந்த புகைப்பட கலைஞர்கள் சிறந்த முறையில் படம் பிடித்து அதனை நமக்கு இனிமையான நினைவுகளாக அமைய ஆல்பம் அமைத்து தருவார்கள். இங்கே ஒரு பெண் தனது திருமணம் புகைப்படம் நன்றாக வருவதற்காக மிக ஆபத்தான முறையை கடைபிடித்து உள்ளார். சீன மீடியாக்கள் தெரிவித்த தகவலின்படி சீனாவைச் சேர்ந்த ஒரு மணப்பெண் தனது மணப்பெண் உடையுடன் புகைப்படம் சிறப்பாக வர வேண்டும் என போட்டாகிராபரை கேட்டுக்கொண்டு உள்ளார். அதற்கான் போட்டா ஷூட், ஒரு காட்டு பகுதியில் எடுக்கப்பட்டது. சிறப்பான புகைப்படம் வரவேண்டி மணப்பெண்ணும் போட்டாகிராபரும் சேர்ந்து மண்ப்பெணிண் திருமண உடையில் தீவைத்து உள்ளனர். புகைப்படத்திற்கு லைட்டிங் நன்றாக கிடைக்க இதை செய்து உள்ளனர். ஆனால் விளைவு விபரீதமாக மாறி விட்டது. தீ மளமளவென உடை முழுவதும் பரவியுள்ளது. தீ எரிவதை கண்ட மணப்பெண் அலறியடித்து ஓடி உள்ளார். உடனடியாக அக்கம் பக்கம் இருந்தவர்கள் சேர்ந்து தீயை அணைத்து உள்ளனர். தற்போது இந்த வீடியோ வைரலாகி உள்ளது.


பிரதமர் நஜீப் அரசு ஊழியர் இல்லையா?

பிரதமர் டத்தோஸ்ரீ நஜீப் துன் ரசாக், ஓர் அரசாங்க ஊழியர் அல்லர் என்று கூறி, அவருக்கு எதிராக துன் மகாதீர் தொடுத்த வழக்கை ரத்து செய்து இருக்கும் உயர்நீதிமன்ற நீதிபதியின் தீர்ப்பு தவறான முடிவாகும் என்று முன்னாள் கூட்டரசு நீதிமன்ற நீதிபதியும் சட்ட வல்லுநருமான டத்தோஸ்ரீ கோபால் ஸ்ரீ ராம் நேற்று கடிந்து கொண்டார். பிரதமர் நஜீப் ஓர் அரசாங்க ஊழியர், அவர் பணியாற்றும் பணிமனை ஓர் அரசாங்க அலுவலகமாகும் என்ற நிலையில் ஓர் அரசாங்க ஊழியர் அதிகார துஷ்பிரயோகம் செய்துள்ளார் என்ற அடிப்படையில் முன்னாள் பிரதமர் துன் டாக்டர் மகாதீர் முகமட் மற்றும் மேலும் இருவர் இந்த வழக்கை தொடுத்துள்ளனர் என்று கடந்த 15 ஆண்டு காலமாக மேல்முறையீட்டு நீதிமன்றத்தில் நீதிபதியாக பணியாற்றியவருமான கோபால் ஸ்ரீராம் தெரிவித்தார். இது நாடாளுமன்ற சட்டத்தின் கீழ் கொண்டு வரப்பட்டது அல்ல. இது ஏதோ ஒரு நடவடிக்கைக்குரிய ஒன்றும் அல்ல. ஆனால், அரசமைப்பு உரிமையி னால் உத்தரவாதம் அளிக்கப்பட்ட நிர்வாகத்தின் உயர் பதவி வகிக்கின்றவரால் செய்யப்பட்ட அதிகார மீறலாகும் என்று கோபால் ஸ்ரீ ராம் குறிப்பிட்டார். பொதுச் சேவை அலுவலகத்தில் நடைபெறக்கூடிய அதிகார துஷ்பிரயோகமானது, அந்த அதிகார துஷ்பிரயோகத்தை செய்தவர் அரசாங்க ஊழியரா? இல் லையா? என்பது குறித்து அடையாளம் காட்டுவதற்கு கூட்டரசு அரசமைப்பு சட்டத்தையோ அல்லது பொருள் விளக்கும் சட்டத்தையோ பயன்படுத்துவது தேவையில்லாததாகும் என்றார் கோபால் ஸ்ரீ ராம். எனவே டத்தோ ஸ்ரீ நஜீப்பிற்கு எதிராக துன் மகாதீரும் இதர இரண்டு தரப்பினரும் தொடுத்துள்ள வழக்கில் அளிக்கப்பட்ட தீர்ப்பு அடிப்படையிலேயே தவ றாகும். நீதிபதி உண்மையிலே தவறு செய்துள்ளார் என்று கோபால் ஸ்ரீ ராம் விளக்கினார். பிரதமர் டத்தோஸ்ரீ நஜீப் அரசுப் பணியில் சட்டப்பூர்வமான செயலை தவறாக செய்ததாக (common law tort of misfeasance in public office ) அவருக்கு எதி ராக துன் மகாதீரும் இதர இரண்டு தரப்பினரும் தொடர்ந்திருந்த வழக்கை கோலாலம்பூர் உயர்நீதிமன்றம் நேற்று முன்தினம் தள்ளுபடி செய்து தீர்ப்பளித்தது. நஜீப் , பிரதமர் என்ற முறையில் ஓர் அரசு ஊழியர் அல்ல. ஆகவே அவருக்கு எதிரான நடவடிக்கைக்கு காரணம் இல்லை என்று நீதிபதி அபு பாக்கார் தீர்ப் பளித்தார். இந்த வழக்கை தள்ளுபடி செய்யக் கோரும் மனுவை ஏற்றுக்கொண்ட நீதிபதி அபு பாக்கார் வாதிகளான துன் மகாதீர் மற்றும் இதர இரண்டு தரப்பினரான டத்தோ கைருடீன் அபு ஹசான் மற்றும் அனினா ஷாடுடின் ஆகிய மூவரும் செலவுத் தொகையாக 30,000 வெள்ளி கட்டும்படி உத்தரவிட்டார். கடந்த ஆண்டு மார்ச் மாதத்தில் அம்மூவரும் பிரதமர் நஜீப்பிற்கு எதிராக 264 கோடியே 20 லட்சம் வெள்ளியைக் கோரும் வழக்கை கோலாலம்பூர் உயர் நீதிமன்றத்தில் பதிவு செய்தனர். மலேசிய அரசமைப்புச் சட்டம் மற்றும் பொருள் விளக்குதல் சட்டம் 1948 மற்றும் 1967 ஆகியவற்றின் கீழ் பிரதமர், அமைச்சர்கள், துணை அமைச்சர்கள் மற்றும் அரசியல் செயலாளர்கள் பொதுப்பணியாளர்கள் அல்ல. அவர்கள் ஒரு நிர்வாகத்தின் உறுப்பினர்கள் என்று கூறுகின்றன. அவற்றின் அடிப் படையில் நீதிபதி அபு பாக்கார் தனது தீர்ப்பை வழங்கியுள்ளார். இத்தீர்ப்பு பற்றி கருத்துரைத்த வாதிகளில் ஒருவரான கைருடின் மேல்முறையீடு, தேவைப்பட்டால் கூட்டரசு நீதிமன்றம் வரையில் செய்யப்படும் என்று கூறினார். இது தொடர்பாக கருத்துரைத்த பிரபல வழக்கறிஞரான கோபால் ஸ்ரீ ராம், உயர்நீதிமன்ற நீதிபதியின் தீர்ப்பின் நகலை பார்த்தபின்னர் அந்தத் தீர்ப்பு தவறானது என்ற முடிவுக்கு வந்ததாக குறிப்பிட்டார். உண்மையிலே யார் அரசாங்க அதிகாரி அல்லது அரசாங்க ஊழியர் என்பதை நிர்ணயிப்பதற்கு உயர்நீதிமன்ற நீதிபதி அபு பாக்கார் மலேசிய அரசமைப்புச் சட்டம் மற்றும் பொருள் விளக்குதல் சட்டம் 1948 மற்றும் 1967 ஆகியவற்றை ஓர் அளவுகோலாக பயன்படுத்தியிருக்கக்கூடாது என்றார். நாடாளுமன்ற ஜனநாயகத்தில் மக்களால் வழங்கப்பட்ட அதிகாரத்திற்கு ஏற்ப அரசாங்கத்தை வழி நடத்தக் கூடிய ஒவ்வொரு அமைச்சரும் அரசாங் கத்தின் நம்பிக்கைக்குரியவர்கள். அவர்களே அரசாங்க அதிகாரிகள், ஊழியர்கள் என்று கோபால் ஸ்ரீ ராம் விளக்கம் அளித்தார்.


3 நாடாளுமன்றம், 6 சட்ட மன்றம், பழனி தரப்பு கோரிக்கை

மக்களின் மகத்தான ஆதரவை பெற்றுள்ள டத்தோஸ்ரீ பழனிவேல் தரப்பினருக்கு 3 நாடாளுமன்ற, 6 சட்டமன்ற தொகுதிகளை தேசிய முன்னணி ஒதுக்க வேண்டும் என்று ஏ.கே. இராமலிங்கம் நேற்று வலியுறுத்தினார். சுப்பிரமணியம் தரப்பினர் மீது நாங்கள் தொடுத்திருந்த வழக்கு தற்போது விசாரணையில் இருந்து வருகிறது. கணேஸ், சத்தியமூர்த்தி, ஜோர்ஜ், சிதம்பரம் ஆகிய நால்வரும் வழக்கில் இருந்து விலகிய போதும் அவ்வழக்கை கைவிட வேண்டிய எண்ணத்தில் நாங் கள் இல்லை.இவ்வழக்கிற்கு உரிய நீதி கிடைக்கும் வரையில் போராட்டத்தை தொடர வேண்டும் என்பது தான் எங்களின் முதன்மை நோக்கமாக உள்ளது. வழக்கு விசாரணை நீதிமன்றத்தில் இருப்பதால் நாங்கள் அனைவரும் மஇகாவின் உறுப்பினர்கள் தான். எங்களை நீக்குவதற்கும், ஒதுக்குவதற்கும் எந்தவொரு தனிநபருக்கும் உரிமையில்லை. நாட்டில் மிக விரைவில் 14ஆவது பொதுத் தேர்தல் நடைபெறவுள்ளது. காலங்காலமாய் தேசிய முன்ன ணியின் வெற்றிக்காக தான் நாங்கள் அனைவரும் பாடுபட்டு வருகிறோம். இம்முறையில் தேசிய முன்னணியின் வெற்றிக்காகவே நாங்கள் உழைக்கவுள்ளோம். அதே வேளையில் மஇகாவை காப்பாற்ற வேண்டிய கட்டாயத் திலும் நாங்கள் இருக்கிறோம். டத்தோஸ்ரீ சுப்பிரமணியம் எங்களை ஒதுக்கினாலும் தேசிய முன்னணி, மஇகாவின் வெற்றி எங்களுக்கு மிக முக்கியமாக விளங்குகிறது. அவ்வகையில் தேசிய முன்னணியின் ஆதரவுடன் 3 நாடாளுமன்றம், 6 சட்டமன்ற தொகுதிகளில் போட்டியிட டத்தோஸ்ரீ பழனிவேல் தரப்பினர் திட்டமிட்டுள்ளனர். கேமரன்மலை, சுங்கை சிப்புட், தெலுக் கெமாங் ஆகிய நாடாளுமன்ற தொகுதிகள், கஹாங் ஜொகூர், புக்கிட் செலம்பாவ், பாகான் டாலாம், ஊத்தான் மெலிந்தாங், ஈஜோங், காடெக் மலாக்கா ஆகிய சட்டமன்ற தொகுதிகளை நாங்கள் தேர்வு செய்துள்ளோம். இத்தொகுதிகளை கோரும் வகையில் தேசிய முன்னணித் தலைவர் டத்தோஸ்ரீ நஜீப் துன் ரசாக், தலைமை செயலாளர் டத்தோஸ்ரீ தெங்கு அட்னான் ஆகியோரிடம் மகஜர் ஒன்றையும் வழங்கியுள்ளோம். எங்களின் மகஜரை கருத்தில் கொண்டு இத்தொகுதிகளை தேசிய முன்னணி டத்தோஸ்ரீ பழனிவேல் தரப்பினர் ஒதுக்கித் தர முன்வர வேண்டும். இத்தொகுதிகள் எங்களுக்கு வழங்கப்பட்டால் தேசிய முன்னணிக்காக எங்களின் சேவைகள் தொடரும் என்று ஏகே இராமலிங்கம் கூறினார். இதனிடையே பொதுத் தேர்தலில் போட்டியிட்டு 2, 3 முறை தோல்வி கண்டவர்களுக்கு மீண்டும் வாய்ப்பு வழங்கும் டத்தோஸ்ரீ சுப்ராவின் வியூகம் இத்தேர்தலில் எடுப்படாது. அதே வேளையில் சுப்பிரமணியம் தரப்பினரைக் காட்டிலும் பழனி தரப்பினருக்கே மக்களின் ஆதரவு உள்ளது. கட்சியில் அடிமட்ட தொண்டர்களும் பழனிக்கு தான் தொடர் ஆதரவுகளை வழங்கி வருகின்றனர். ஆகவே எங்களின் கோரிக்கையை தேசிய முன்னணி கருத்தில் கொண்டு உரிய நடவடிக்கைகளை எடுக்க வேண்டும் என்று கே.பி. சாமி செய்தியாளர்களிடம் கூறினார்.


கமல் கட்சி ஆரம்பித்தால் நிதி வழங்கக் காத்திருக்கும் முக்கிய புள்ளிகள்.

நடிகர் கமல் ஹாசன் நடிப்புத் துறையில் இருந்து தற்போது அரசியலில் களம் இறங்க தீவிர ஆலோசனையில் இருக்கும் நிலையில், அரசியல் கட்சி தொடங்க பல முக்கிய புள்ளிகள் நிதி வழங்க முன்வந்துள்ளதாக  சினிமா உலகின் முக்கிய பிரமுகர் தெரிவித் துள்ளார்.நடிகர் கமல் அரசியல் கட்சி துவங்க போகிறார்என்ற செய்திகள் வெளிவந்த வண்ணம் உள்ளன.

இது ஒருபுறம் இருக்க, அரசியல் கட்சி துவங்க பணத்திற்கு கமல் என்ன செய்வார் என்ற கேள்வியும் எழுந்துள்ளது.இந்த கேள்வி குறித்து, சினிமா உலகின் முக்கிய பிரமுகர் ஒருவர் கூறியதாவது:-

கமல் எப்பவும் நேர்மையாக நடக்கவேண்டும் என்று நினைப்பவர். அவர் வாங்கும் சம்பளத்திற்கு ஏற்ற வரியை சரியாக கட்டிவிடுவார். கருப்பு பணமாக வாங்க மாட்டார். கமல் இப்போது கடுமையான நிதி பிரச்சினையில்தான் இருக்கிறார். தனிக்கட்சி ஆரம்பித்தால் ஏற்படும் பண நெருக்கடிகள் பற்றி கமல் அறிவார்.

கமல் கட்சி தொடங்கினால், மூன்றெழுத்து பெயர் கொண்ட கிறிஸ்டின் தொழிலதிபர் ஒருவர் உதவுவதாக கூறியுள்ளார்.தொழிலில் நேர்மையாக இருக்கும் அந்த நபரை கமலுக்கு பிடித்துவிட்டது. அதுமட்டும் இல்லாமல், இன்னும் சில தொழில் அதிபர்கள் அட்வான்ஸ் தொகையுடன் காத்துக் கொண்டிருக்கிறார்கள். மிக விரைவில் கமல் நல்ல முடிவை எடுப்பார் என நாங்கள் நம்புகிறோம் என்று அந்த பிரமுகர் கூறியுள்ளார்.

Read More: Malaysia Nanban News Paper on 10.10.2017


கலைஞர் உடல்நலம் குறித்து நேரில் விசாரித்தார் சந்திரபாபு நாயுடு!!

திமுக தலைவர்  கலைஞர் உடல்நிலை நலிவடைந்து காவேரி மருத்துவமனையில் சிகிச்சை பெற்று வருகிறார். இந்நிலையில் பல தலைவர்கள் அவரது உடல்நலம் குறித்து விசாரித்து வருகின்றனர்.

இன்று  தற்போது ஆந்திர முதல்வர் சந்திரபாபுநாயுடு மருத்துவமனையில் சிகிச்சை பெற்றுவரும் கலைஞர் உடல்நலம் குறித்து விசாரிக்க வருகை தந்தார். அவர் திமுக செயல்தலைவர் ஸ்டாலின் மற்றும் கனிமொழியை சந்தித்து கலைஞர் உடல்நலம் குறித்து விசாரித்தார்.


குடிநீர் விநியோகம் இல்லை. கிள்ளான் பள்ளத்தாக்கு மக்கள் பெரும் அவதி

பெட்டாலிங் ஜெயா,

கடந்த ஆறு நாட்களாக குடிநீர் விநியோகம் இல்லாமல் கிள்ளான் பள்ளத்தாக்கைச் சேர்ந்த  மக்கள் பெரும் அவதிக்குள்ளாகி வருகின்றனர். இதனால்  20 லட்சத்திற்கும் அதிகமான மக்கள், அன்றாட பயன்பாட்டிற்கு நீர் விநி யோகம் இல்லாமல் சிரமப்பட்டு வருகின்றனர். கோலாலம்பூர், பெட்டாலிங், கிள்ளான், கோம்பாக், கோலலங்காட், உலு சிலாங்கூர், ஷா ஆலம், புத்ரா ஜெயா ஆகிய  பகுதிகளில் 498  இடங்களைச் சேர்ந்த மக்கள் துன்பத்திற்கு ஆளாகியுள்ளனர்.

Read More: Malaysia Nanban Tamil Daily on 9.3.2018


ஆந்திரா முன்னாள் ஆளுநர் என்.டி.திவாரியின் மகன் மர்ம மரணம்?..

டெல்லி:

ஆந்திர மாநில முன்னாள் ஆளுநரும், உத்தரப்பிரதேச மாநில முன்னாள் முதல்வருமான என் டி திவாரியின் மகன் நேற்று திடீரென உயிரிழந்தார். அவர் உடலில் காயங்கள் இருந்ததால் காவல்துறையினர் விசாரித்து வருகிறார்கள். இதனிடையே மகன் இறந்த அதிர்ச்சியில் தாயின் மூக்கில் இருந்து ரத்தம் வந்ததால் அவரும் சிகிச்சை பெற்று வருகிறார்.

உத்தரகாண்ட் மாநிலம் நைநிடாலை சேர்ந்தவர் என் டி திவாரி. இவர் 1952 ம் ஆண்டு நடைபெற்ற தேர்தலில் முதன்முதலில் சட்டப்பேரவை உறுப்பினராக தேர்வானார் அதன் பின்னர் காங்கிரசில் இணைந்தார். இவர் காங்கிரசில் படிப்படியாக வளர்ந்து உத்திரப் பிரதேச மாநிலத்தின் முதல்வராக மூன்று முறை தேர்வு செய்யப்பட்டார்.

பின்னர் உத்தரப் பிரதேசத்தில் இருந்து உத்தரகாண்ட் பிரிந்தபோது அங்கும் போட்டியிட்டு முதல்வரானார். இந்தியாவில் இரு மாநிலங்களில் முதல்வராக இருந்த பெருமை இவருக்கு மட்டும்தான் உண்டு. அதன் பின்னர் மத்திய அமைச்சராக பல்வேறு துறைகளை வகித்துள்ளார்.

2008 -ம் ஆண்டு இவர் ஆந்திரா மாநில ஆளுநராக பதவி வகித்தபோது ரோஹித் என்ற இளைஞர் என் டி திவாரிதான் தனது தந்தை என்று கூறினார். ஆனால் திவாரி இதை திட்டவட்டமாக மறுத்தார். அதன் பின்னர் நடைபெற்ற மரபணு சோதனையில் என் டி திவாரிதான் ரோஹித்தின் தந்தை என்பது உறுதியானது. அதன் பின்னர் சமாதானமாக செல்கிறோம் என்று இருவரும் நீதிமன்றத்தில் கூறியதால் வழக்கு வாபஸ் பெறப்பட்டது.

இதன் பின்னணியை சற்று திரும்பி பார்த்தால் ஹரியானா மாநில அமைச்சர் ஒருவர் தனது பதவி காலம் முடிந்தபின்னரும் அரசு பங்களாவை காலி செய்யாமல் தொடர்ந்து அங்கேயே வசித்து வருகிறார். அப்போது அந்த பங்களாவுக்கு புதிய எம்.பி ஒருவர் வருகிறார். வந்த எம்.பி பங்களாவை தனக்கு சொந்தமாக்கி கொண்டதோடு அங்கு ஏற்கனவே வசித்து வந்த முன்னாள் அமைச்சரின் மகள் உஜ்வல் என்பவரையும் தனக்கு சொந்தமாக்கி கொண்டார். விளைவு அவர்களுக்கு ஒரு மகன் பிறக்கிறான். அந்த மகன்தான் ரோஹித்.

அவன் வளர்ந்த பின்னர் தன்னுடைய தந்தை ஆந்திர மாநில ஆளுநராக இருக்கிறார் என்பதை அறிந்து வழக்கு தொடுக்கிறார். அதன் பின்னரே இந்த சமா தானப் படலம் நடந்தது. பின்னர் மகன் முன்னிலையிலேயே என் டி திவாரி தனது பழைய காதலியும் தனது மகனின் தாயுமான உஜ்வலை திருமணம் செய்து கொள்கிறார். என் டி திவாரியின் முதல் மனைவி சில வருடங்களுக்கு முன்னரே இறந்து போயிருந்தார். அதுபோல உஜ்வலின் கணவரும் விவா கரத்து செய்து விட்டார். இந்த நிலையில் இருவரும் திருமணம் செய்து கொண்டனர்.கடந்த ஆண்டு அக்டோபர் மாதம் 18 ம் தேதி திவாரியும் மரண மடைந்து விட்டார்.

திவாரிதான் தனது தந்தை என நிரூபிக்க ரோஹித்(40வயது) ஆறு வருடங்கள் கடுமையாக போராடினார். இப்படிப்பட்ட நிலையில் ரோஹித் நேற்று மாலை திடீரென இறந்தார். நேற்று மாலை 5மணிஅளவில் நெஞ்சு வலியால் அவதிப்பட்ட அவர் உடனடியாக டெல்லியில் உள்ள மாக்ஸ் சாகேத் மருத்து மனைக்குஅழைத்துச் செல்லப்பட்டார். ஆனால் அவரை பரிசோதித்த மருத்துவர்கள் இறந்து விட்டதாக அறிவித்துள்ளனர். இறந்து போன என் டி திவா ரியின் மகன் உடலில் காயங்கள் இருந்ததால் அவரது உடல் பிரேதப் பரிசோதனை செய்யப்பட உள்ளது. இவரது மரணம் குறித்து போலீசார் விசாரித்து வருகின்றனர். இதற்கிடைய மகன் இறந்த தகவல் கேட்டு அவரது தயாருக்கு மூக்கில் இரத்தம் வடிந்துள்ளது. இதனால் அவரும் மருத்துவமனையில் அனுமதிக்கப்பட்டுள்ளார்.


ரசித்தாரே தவிர வெறுக்கவில்லை'- கருணாநிதிக்கு ராமதாஸ் புகழாரம்

சட்டப்பேரவை வைரவிழா காணும் கருணாநிதிக்கு வாழ்த்து தெரிவித்துள்ள பா.ம.க நிறுவனர் ராமதாஸ், 'கருணாநிதியை நான் பலமுறை உரிமையுடன் விமர்சித்திருக்கிறேன். அந்த விமர்சனங்களை கருணாநிதி ரசித்திருக்கிறாரே தவிர, ஒருபோதும் வெறுத்தது கிடையாது' என்று கூறியுள்ளார். இது தொடர்பாக அவர் இன்று வெளியிட்டுள்ள அறிக்கையில், "தி.மு.க தலைவர் கருணாநிதியின் 94-வது பிறந்தநாள் விழாவும் சட்டப்பேரவை வைர விழாவும் நாளை கொண்டாடப்படுவதை அறிந்து மிகுந்த மகிழ்ச்சியும் மனநிறைவும் அடைகிறேன். 94-வது பிறந்த நாள் காணும் நண்பர் கருணாநிதிக்கு, உளமார்ந்த பிறந்தநாள் வாழ்த்துகளைத் தெரிவித்துக்கொள்கிறேன். தமிழகத்தில் மட்டுமன்றி, ஒட்டுமொத்த இந்தியாவிலும் மிக நீண்ட அரசியல் பயணம், கருணாநிதியுடையதுதான். திருவாரூர் மாடவீதிகளில் 14 வயதில் தொடங்கிய அவரது அரசியல் பயணம் ஈரோடு, காஞ்சிபுரம் வழியாக 80 ஆண்டுகளைக் கடந்து, கோபாலபுரத்தில் தொடர்ந்துகொண்டிருக்கிறது. தமிழ் நாட்டில் நான்கு தலைமுறைத் தலைவர்களுடன் அரசியல் செய்துவரும் பெருமை கருணாநிதிக்கு மட்டுமே உண்டு. கருணாநிதிக்கும் எனக்கும் அரசியல்ரீதியாக ஆயிரம் கருத்து வேறுபாடுகள் உண்டு.தமிழகத்தின் நலனுக்காக செயத்தக்கவையை செய்யாமைக் காகவும், செயத்தக்க அல்லவற்றைச் செய்தமைக்காகவும் கருணாநிதியை நான் பலமுறை உரிமையுடன் விமர்சித்திருக்கிறேன். அந்த விமர்சனங்களைக் கருணாநிதி ரசித்திருக்கிறாரே தவிர, ஒருபோதும் வெறுத்தது கிடையாது. அதே நேரத்தில் தமிழகத்துக்குத் தேவையான சீர்திருத்தங்களை மேற்கொண்ட தில் தந்தைப் பெரியார், அறிஞர் அண்ணா ஆகியோரின் வழியில் கருணாநிதி செய்த பங்களிப்பை ஒருபோதும் நான் மறுத்ததில்லை; அதை எவரும் மறுக்கவும் முடியாது. தமிழகத்தைக் கடந்து, அகில இந்திய அரசியலிலும் கருணாநிதி தாக்கத்தை ஏற்படுத்தியிருக்கிறார். பொதுவாழ்வில் 80 ஆண்டுகளைக் கடப்பதும், சட்டப் பேரவை உறுப்பினராக வைரவிழா காண்பதும் பெரும்பேறு. அப்பேறு, நண்பர் கருணாநிதிக்குக் கிடைத்திருப்பதில் மிக்க மகிழ்ச்சி. பொது வாழ்வில் நூற் றாண்டைக் கடந்தும் அவர் சேவையாற்ற வேண்டும் என்று கூறி, மீண்டும் ஒருமுறை வாழ்த்துகிறேன்" என்று கூறியுள்ளார்.


பிரபாகரன் உயிரிழந்து விட்டதாக பொன்சேகா கூறினார்.

விடுதலைப் புலிகளின் தலைவர் பிரபாகரன் கொல்லப்பட்டுவிட்டதாக முன்னாள் இராணுவ தளபதி சரத் பொன் சேகாவே தன்னிடம் தெரிவித்ததாக முன்னாள் பாதுகாப்பு செயலாளர் கோத்தபாய ராஜபக்ச தெரிவித்துள்ளார். ஊடகம் ஒன்றுக்கு வழங்கியுள்ள விசேட செவ்வியிலேயே அவர் மேற்கண்டவாறு குறிப்பிட்டுள்ளார். தொடர்ந்தும் கருத்து தெரிவித்த அவர்,நாட்டின் அரசியலில் தற்போது வரையில் நான் நேரடியாக தொடர்பு படவில்லை. அதனால் ஒவ்வொரு நாளும் இடம்பெறும் நிகழ்வுகள் தொடர்பில் கவனம் செலுத்திக்கொண்டு தான் இருக்கின்றேன். இருப்பினும் நாட்டின் சகலதுறைகளும் மந்த கதியில் பயணிக்கின்றன என்பதே சகலரதும் கருத்தாக அமைந் துள்ளது. கடந்த அரசாங்கம் பல்வேறு துறைகளுக்கும் வழங்கிய சேவைகள் இன்று முடங்கியுள்ளன. இது எமது நிலைப்பாடு மாத்திரமல்ல நாட்டு மக்கள் பலர் இந்த நிலைப்பாட்டிலேயே உள்ளனர். இந்த அரசாங்கத்திடம் நாட்டை முன்னோக்கி நகர்த்துவதற்கான உரிய செயற்றிட்டங்கள் எதுவும் இல்லை. இல்லாவிட்டால் கடந்த அரசாங்கத்தினை வீட்டிற்கு அனுப்புவதற்கான திட்டம் மட்டுமே இவர்களிடத்தில் இருந்துள்ளது என்றே நான் கருதுகின்றேன்.எனது துறையை சம்பந்தப்படுத்தி கூறுவதாயின் இன்று பாதுகாப்பு தரப்பிற்குள் பல்வேறு தளம்பல் நிலைமைகள் தோன்றியுள்ளன. அவற்றை சீர் படுத்துவதற்கான எவ் வகையிலான திட்டமும் அரசாங்கத்திடம் இல்லை. பாதுகாப்பு தரப்புக்கள் விடயத்தில் சிறந்த தலைமைத்துவத்தினை வழங்கக்கூடிய ஒருவரும் அரசாங்கத்தில் இல்லை. குறிப்பாக வடக்கின் பாதுகாப்பு விடயத்தில் இந்த அரசாங்கம் முன்னெடுத்துவரும் செயற்பாடுகள் குறித்து சிறிதும் திருப்தியடைய முடியாதுள்ளது. பொருளாதாரத்தைப்பற்றி நோக்கும் போது இந்த அரசாங்கம் ஆட்சிக்கு வரும் முன்னதாக சீனாவுடனான பொருளாதார உறவை முறித்துக்கொள்வதையே பிரதான இலக்காக கொண்டிருந்தது.அதன் பிரகாரம் ஆட்சிக்கு வந்த பின்னர். சீனாவுடனான பொருளாதார செயற்பாடுகள் பலவற்றுக்கு முற்றுப்புள்ளி வைத்திருந்தனர். அதன் பலன்களையும் இன்று அரசாங்கம் அனுபவித்துக் கொண்டுள்ளது. தூரநோக்கற்ற செயற்பாடுகளே பொருளாதார நெருக்கடிக்கு பிரதான காரணமாகியுள்ளன. கொழும்பு, காலி, கண்டி ஆகிய மாவட்டங்களை அபிவிருத்தி செய்ய நாம் திட்டங்களை வகுத்து அதற்கான கடனை உலக வங்கியிடத்தில் பெற்றுக்கொண்டு வேலை திட்டங்களையும் ஆரம்பித்திருந்தோம்.ஆனால் அவற்றை நிறைவு செய்யும் முன்னர் ஆட்சி மாறிவிட்டது. இது ஐந்து வருட திட்டம். அதனை 3 வருடத்தில் நிறைவு செய்யவே நாம் திட்டமிட்டோம். அதற்கமைவாக வேகமாக குறித்த திட்டங்களை நடைமுறைப்படுத்தினோம். அவற்றை நிறைவு செய்ய இன்று இன்னும் இரண்டு வருடங்கள் உள்ளன. அதற்காக ஒதுக்கீடு செய்யப்பட்ட பணமும் இருக்கின்றது. ஆனால், திட்டங்கள் நடைமுறைப்படுத்தப்படுகின்றனவா என்பதே கேள்விக்குறியாக உள்ளது.இதேவேளை, கடந்த அரசாங்கத்தில் இடம்பெற்றதாக கூறப்படும், ஊழல் மோசடிகள் குறித்த விசாரணைகளை நடத்தட்டும். அதற்கு நாம் எதிர்ப்பு தெரிவிக்கவில்லை. அடித்தளமற்ற காரணங்களை மையப் படுத்தி விசாரணை நடத்தக்கூடாது. அத்துடன் முப்படையின் முக்கியஸ்தர்களையும் இராணுவ வீரர்களையும் அடிக்கடி விசாரணை என்ற பேரில் அழைத்து அலைக்கழிப்பது ஏற்றுக்கொள்ள கூடிய விடயமல்ல. எந்த விடயத்திலும் ஒரு நீதியான படிமுறை இருக்க வேண்டும் என அவர் மேலும் தெரிவித்துள்ளார்.


டான்ஸ்ரீ விருதுக்கு ஜொகூர் சுல்தானுக்கு 20 லட்சம் வெள்ளி லஞ்சம் கொடுக்க முன்வந்த ஆடவர் சரண்!

டான்ஸ்ரீ விருதுக்கு சிபாரிசு செய்வதற்காக ஜொகூர் சுல்தானுக்கு 20 லட்சம் வெள்ளி லஞ்சம் கொடுக்க முன்வந்த 54 வயது ஆடவர் நேற்று மலேசிய ஊழல் தடுப்பு ஆணையத்தின் தலைமையகத்தில் சரண் அடைந்தார். அந்த ஆடவர் சரண் அடைவதற்கு நேற்று இரவு வரையில் காலக்கெடு வழங்கிய ஊழல் தடுப்பு ஆணையம் அவ்வாறு ஆஜராகுவதற்கு அந்த நபர் தவறுவாரேயானால் அந்த நபரின் பெயர் அம்பலப்படுத்தப்படும் என்று எச்சரித்து இருந்தது. இந்நிலையில் அந்த நபர் நேற்று மாலையில் ஊழல் தடுப்பு ஆணையத்திடம் சரண் அடைந்துள்ளார் என்று அதன் துணை தலைமை கமிஷனர் டத்தோ அஜாம் பாக்கி தெரிவித்தார். அந்த நபரை விசாரணைக்கு பின்னர் விடுவிப்பதா அல்லது தடுப்புக்காவலில் வைப்பதா என்பது குறித்து இன்று வெள்ளிக்கிழமை முடிவு செய்யப்படும் என்று அஜாம் குறிப்பிட்டார். டான்ஸ்ரீ விருதுக்கு மத்திய அரசிடம் பரிந்துரை செய்வதற்கு தனக்கு 20 லட்சம் வெள்ளியை கொடுப்பதற்கு ஒருவர் முன்வந்ததாக கடந்த சனிக்கிழமை ஜொகூர் சுல்தான் இப்ராஹிம் இப்னி அல்மார்ஹூம் சுல்தான் இஸ்கண்டார் தெரிவித்து இருந்தார். அதேவேளையில் திங்கள்கிழமை கோலாலம்பூரில் ஊழல் தடுப்பு ஆணையத்திடம் இது தொடர்பாக சுல்தான் புகார் செய்தார்.


ஜோதிகாவின் அடுத்த படத்தில் வித்தார்த்

ராதா மோகன் இயக்கத்தில் ஜோதிகா அடுத்ததாக நடிக்கவிருக்கும் ‘தும்ஹரி சுளு’ படத்தின் தமிழ் மறுபதிப்பில் ஒரு முக்கிய கதாபாத்திரத்தில் நடிக்க நடிகர் வித்தார்த் ஒப்பந்தம் செய்யப்பட்டுள்ளார்.

தமிழ் சினிமாவில் வித்தியாசமான கதைகளை தேர்ந்தெடுத்து நடித்து வரும் நடிகர்களுள் ஒருவர் வித்தார்த். இவரது நடிப்பில் வெளியான ஒரு கிடாயின் கருணை மனு, குரங்கு பொம்மை படங்கள் பேசும்படியாக அமைந்தது. வித்தார்த் கடைசியாக கொடிவீரன் படத்தில் நடித்திருந்தார். இந்நிலையில், அடுத்த தாக ராதா மோகன் இயக்கத்தில் ‘தும்ஹரி சுளு’ படத்தின் தமிழ் மறுப்பதிப்பில் ஒரு முக்கிய கதாபாத்திரத்தில் நடிக்க இருப்பதாக அதிகாரப்பூர்வமாக அறி விக்கப்பட்டுள்ளது.

இந்த படத்தில் வித்தியா பாலன் நடித்த கதாபாத்திரத்தில் திருமணமான, நடுத்தர வயதுப் பெண்ணாக ஜோதிகா நடிக்கிறார். அவரின் குறிக்கோளும், ரேடியோ ஜாக்கி ஆகி சாதிப்பதும் தான் படத்தின் கதையாகும். மொழி படத்திற்கு பிறகு ராதா மோகன் இயக்கத்தில் ஜோதிகா நடிக்க இருக்கிறார். பொஃப்டா நிறுவனம் சார்பில் தனஞ்ஜெயன் தயாரிக்கும் இந்த படத்தின் படப்பிடிப்பு மே அல்லது ஜூன் மாதத்தில் துவங்கும் என்று எதிர்பார்க்கப்படுகிறது.


ஜொகூர்பாரு-சிங்கப்பூர் பாலத்தில் போக்குவரத்து நெரிசல்.

(எம்.கே. வள்ளுவன்) ஜொகூர்பாரு,

சிங்கப்பூருக்கும் ஜொகூர்பாருவிற்கும் இடையிலான பாலத்தில் பல்லாண்டு காலமாக நிலவி வரும் போக்குவரத்து நெரிசல் பிரச்சினைக்கு முழுமையாக தீர்வு காணாத நிலையில், ஒவ்வொரு நாளும் இந்த நெரிசலில் சிக்கி பரிதவிக் கும் ஜொகூர்பாருவிலிருந்து சிங்கப்பூருக்கு தொழிற்சாலை ஊழியர்களை கொண்டு செல்லும் பஸ் ஓட்டுநர்கள், தாங்கள் எதிர்நோக்கியிருக்கும் நடப்பு பிரச்சி னைக்கு விரைந்து தீர்வு காண வேண்டும் என்று கோரிக்கை விடுத்துள்ளனர்.

Read More: Malaysia Nanban Tamil Daily on 23.10.2018


மாணவர்கள் மத்தியில் மோசமடையும் போதைப் பழக்கம்!

இடைநிலைப்பள்ளி மாணவர்கள் மத்தியில் கவலையளிக்கும் அளவிற்கு போதைப் பொருள் பழக்கம் மோசமடைந்துள்ளதையும் இவ்வாண்டின் முதல் மூன்று மாதங்களில் மட்டும் 825 மாணவர்கள் போதைப் பொருள் பழக்கத்திற்கு அடிமையாகி இருப்பது சோதனை வழி தெரிய வந்திருப்பதையும் தேசிய போதைப் பொருள் அமைப்பு (ஏஏடிகே) அம்பலப்படுத்தியது. நாடுதழுவிய நிலையில் ஜனவரியில் இருந்து மார்ச் வரையில் 29,583 மாணவர்கள் மீது நடத்தப்பட்ட போதைப் பொருள் சோதனையின் போது கெடா வில்தான் அதிக எண்ணிக்கையிலான மாணவர்கள் இந்த பழக்கத்திற்கு ஆளாகி இருப்பது தெரிய வந்தது. கெடாவில் உள்ள 159 பள்ளிகளைச் சேர்ந்த 2,762 மாணவர்களில் 218 பேர் போதைப் பொருள் உட்கொள்வது கண்டுபிடிக்கப்பட்டது. எண்ணிக்கை அதிகரித்து வருகிறது. ஆனால் 2016 ஆம் ஆண்டிற்கான அதிகாரப்பூர்வ புள்ளி விவரங்களை வெளியிட இயலாது என்று ஏஏடிகே தலைமை இயக்குநர் டத்தோ டாக்டர் அப்துல் ஹலிம் முகமட் ஹுசேன் கூறினார். இதனிடையே நாடு தழுவிய நிலையில் மாணவர்கள் மத்தியில் நிலவும் போதைப்பொருள் பழக்கத்தை துடைத்தொழிக்கும் தனது முயற்சிகளை ஏஏடிகே தீவிரப்படுத்தும் என்று உள்துறை துணையமைச்சர் டத்தோ நூர் ஜஸ் லான் முகமட் கூறினார். இந்த விவகாரத்தை நாங்கள் கடுமையாக கருதுகிறோம். உடனடி நடவடிக்கைகள் குறித்து விவாதிக்க கல்வி இலாகாவை நாங்கள் விரைவில் சந்திக்க விருக்கிறோம் என்று அவர் தெரிவித்தார். ஏஏடிகே பணியாளர்கள் 400க்கும் மேற்பட்டோருக்கு சிறப்பு சேவைக்கான விருது வழங்கும் நிகழ்ச்சி யில் அவர் இதை தெரிவித்தார்.


டிபிகேஎல் மீது போலீஸ் புகார்!

ஜிஞ்சாங் செலாத்தான் தம்பாஹான் விவகாரத்தில் தலையிடுவதுடன் வீடுகளை உடைக்க நோட்டீஸ் வழங்கியுள்ள கோலாலம்பூர் மாநகர் மன்றத்தின் மீது அப்பகுதி மக்கள் நேற்று செந்தூல் போலீஸில் புகார் செய்தனர். பத்துகேவ்ஸ் உட்பட பல பகுதிகளில் இருந்து வெளியேற்றப்பட்ட மக்களுக்கு ஜிஞ் சாங் செலாத்தான் தம்பா ஹானில் லோட் இடங்கள் ஒதுக்கப்பட்டன. இவ்விடத்திற்கு விரைவில் நில உரிமை பத்திரங்கள் வழங்கப்படும் என்று கூறப்பட்டது. இதனால் மக்கள் அப்பகுதியில் வீடுகளை கட்டி பல ஆண் டுகளாக வாழ்ந்து வருகின்றனர். அவ்வீடுகள் அமைந்திருக்கும் நிலம் மேம்பாட்டு நிறுவனத்திடம் விற்கப்பட்டது. ஆகையால் வீடுகளை உடனடியாக காலி செய்ய வேண்டும் என்று கோலாலம்பூர் மாநகர் மன்றம் பல நோட்டீஸ்களை வழங்கி வருகிறது. ஆகக் கடைசியாக வழங்கிய நோட்டீசின் அடிப்படையில் இப்பகுதி மக்கள் மே 18ஆம் தேதிக்குள் வீடுகளை காலி செய்ய வேண்டும்.இல்லையென்றால் வீடுகள் அனைத்தும் உடைக்கப்படும் என டிபிகேஎல் எச்சரித்துள்ளது. இப்படி ஜிஞ்சாங் செலாத்தான் தம்பாஹான் மக்களின் பிரச்சினைக்கு உரிய தீர்வு காணும் வகையில் தான் பிஎஸ்எம் அதில் தலையிட்டதுடன் உரிய நடவடிக்கைகளை மேற்கொண்டு வருகிறது என்று பிஎஸ்எம் கட்சியில் மத்திய செய லவை உறுப்பினர் அருட்செல்வம் கூறினார். இவ்வீடமைப்புப் பகுதி அமைந்துள்ள நிலத்தை கோலாலம்பூர் மாநகர் மன்றம் ஏற்கெனவே மேம்பாட்டு நிறுவனத்திடம் விற்று விட்டது.இனி இப் பிரச்சினையில் உரிய முடிவுகளையும் நடவடிக்கையும் எடுக்க வேண்டிய உரிமை மேம்பாட்டு நிறுவனத்திற்கு தான் உண்டு.ஆனால் இன்றைய தினம் வரை கோலாலம்பூர் மாநகர் மன்றம் இப்பிரச்சினையில் தலையிட்டு வருவது எங்களுக்கு ஆச்சரியத்தை ஏற்படுத்துகிறது. கோலாலம்பூர் மாநகர் மன்றத்தைச் சேர்ந்த பல உயர் அதிகாரிகளை தேசிய ஊழல் தடுப்பு ஆணையம் விசாரித்து வருகிறது. அப்படி விசாரணையில் சிக் கியுள்ள ஓர் உயர் அதிகாரி தான் ஜிஞ்சாங் செலாத்தான் தம்பாஹான் வீட்டு பிரச்சினையில் முக்கிய பங்காற்றியுள்ளார். அதன் அடிப்படையில் இவ் விவ காரத்தில் ஏதோ தில்லு முல்லு நடந்திருக்கும் என சந்தேகம் எங்களுக்குள் ஏற்பட்டுள்ளது. ஆகவே இவ்விவகாரத்தை போலீஸ் அதிகாரிகள் உடனடியாக கருத்தில் கொண்டு நடவடிக்கை மேற்கொள்ள வேண்டும் எனும் நோக்கில் தான் அப்பகுதி மக்கள் போலீஸ் புகார் செய்துள்ளனர் என்று அருட்செல்வம் செய்தியாளர்களிடம் கூறினார்.ஜிஞ்சாங் செலாத்தான் தம்பாஹான் குடியிருப்பு பகுதியை சேர்ந்தவர்கள் இன்று மூன்று பிரிவுகளாக பிரிந்து உரிமைகளுக்காக போராடி வருகின்றனர். இதில் ஜிஞ்சாங் செலாத்தான் தம்பஹான் நடவடிக்கைக் குழுவைச் சேர்ந்த பொன்னம்பலம் கீழ் 70க்கும் மேற்பட்ட குடும்பங்கள் உள்ளன.இதன் அடிப் படையில் கோலாலம்பூர் மாநகர் மன்றத்தினர் இந்நடவடிக்கை குழுவை சந்தித்து பேச வேண்டும் என்பது இப்பகுதி மக்களின் முக்கிய கோரிக்கையாக உள்ளது என்றும் அருட்செல்வம் கூறினார். இதனிடையே ஜிஞ்சாங் செலாத்தான் தம்பாஹான் வீடமைப்பு விவகாரம் குறித்து விரைவில் மனித உரிமை ஆணையம், தேசிய ஊழல் தடுப்பு ஆணை யத்திலும் புகார் செய்யப்படும் என்பது குறிப்பிடத்தக்கது.


பிரபாகரன்,   தட்சணாமூர்த்தி இருவருக்கும்  சிங்கப்பூரில் தூக்குத்தண்டனை!

போதைப்பொருள் கடத்தல் குற்றத்திற்காக தூக்குத்தண்டனையை விதித்து இருக்கும் சிங்கப்பூர் நீதிமன்றத்தின் தீர்ப்பை சீராய்வு செய்ய அனுமதி கோரி இரு மலேசிய இந்தியர்கள் செய்து கொண்ட மனுவை இங்குள்ள உயர்நீதிமன்றம் தள்ளுபடி செய்தது. எஸ். பிரபாகரன் (வயது 30), தொழிற்சாலை ஊழி யர் கே. தட்சணாமூர்த்தி (வயது 32) ஆகியோர் சார்பில் அவர்களின் தாயார்கள் தீர்ப்பை மறு ஆய்வு செய்ய அனுமதி கோரி வழக்கு மனு தொடுத்து இருந் தனர். அந்த இரண்டு இளைஞர்கள் மீது நியாயமான விசாரணை நடைபெறவில்லை என்று குற்றஞ்சாட்டிய பிரபாகரனின் தாயார் வி. ஈஸ்வரி (வயது 54) மற்றும் தட்சணாமூர்த்தியின் தாயார் ஏ. லெட்சுமி, இந்த வழக்கு விசாரணையை நெதர்லாந்தில் உள்ள தி ஹெக் அனைத்துலக நீதிமன்றத்திற்கு கொண்டு செல்ல அனுமதி வழங்குவதற்கு சிங்கப்பூரின் நீதித்துறைநிர்பந்திக்க வேண்டும் என்று தங்கள் வழக்கு மனுவில் குறிப்பிட்டு இருந்தனர். இவ்விரு தாயார்களின் வழக்கு மனுவை நீதிபதி ஹனிப்பா பரிகுல்லா நேற்று முன்தினம் வியாழக்கிழமை தனது சேம்பரில் விசாரணை செய்தார். அவர் களின் மனுக்களை நிராகரிப்பதாக தீர்ப்பு அளித்தார். அவர்களின் சார்பில் ஆஜரான வழக்கறிஞர் என். சுரேந்திரன் பின்னர் செய்தியாளர்களிடம் பேசினார். இது அந்நிய நாட்டின் கொள்கை சம்பந்தப்பட்ட விவகாரம் என்றும் இதில் தலையிடுவதற்கு மலேசிய நீதித்துறைக்கு அதிகாரமில்லை என்றும் நீதிபதி தனது தீர்ப்பில் தெரிவித்துள்ளார் என்று சுரேந்திரன் தெரிவித்தார். சிங்கப்பூரில் நடைபெற்ற வழக்கு நியாயமாக நடைபெறவில்லை என்பதே அந்த தாயார்களின் வாதமாகும். எனவே இவ்வழக்கை அனைத்துலக நீதிமன்றத்திற்கு கொண்டு செல்ல சிங்கப்பூர் அரசாங்கத்திற்கு ஓர் உத்தரவு பிறப்பிக்க வேண்டும் என்று அவர்கள் கோரிக்கை விடுத்துள்ளனர். எனினும் இவர்களின் வழக்கு மனுவை நிராகரித்து இருக்கும் மலேசிய நீதின்றம், இது பொது நலன் சார்ந்த வழக்கு என்பதால் எந்தவொரு வழக்கு செலவுத்தொகையையும் விதிக்க உத்தரவிடவில்லை என்றார் சுரேந்திரன். எனினும் தீர்ப்பை எதிர்த்து மேல்முறையீடு செய்வோம் என்றார் அவர். இது மலேசியப் பிரஜை சம்பந்தப்பட்ட வழக்காகும். அவர்களுக்கு எதிராக வெளிநாட்டில் தவறான தீர்ப்பு வழங்கப்பட்டுள்ளதாகவே நாங்கள் உணர் கிறோம். எனவே இந்த விவகாரத்தில் தேவையான நடவடிக்கை எடுப்பதற்கு இதில் தலையிட நீதிமன்றம் உரிமை பெற்று இருக்கிறது என்று சுரேந்திரன் குறிப்பிட்டார். இவ்வழக்கில் அவ்விரு தாயார்களும் மலேசிய அரசாங்கத்தையும் வெளியுறவு அமைச்சையும் பிரதிவாதிகளாக குறிப்பிட்டு இருந்தனர். நியாயமான விசாரணை நடைபெற வேண்டும் என்று கோரும் உரிமை இவ்விருவருக்கும் உண்டு என்பதை நீதிமன்றம் ஓர் உத்தரவு பிறப்பிக்க வேண்டும் என்று தங்கள் வாதங்களில் ஒன்றாக அந்த இரு தாய்மார்களும் குறிப்பிட்டுள்ளனர். 22.24 கி.கிராம் எடை கொண்ட போதைப்பொருளை கடத்திய குற்றத் திற்காக கடந்த 2014 ஜூலை 22 ஆம் தேதி சிங்கப்பூர் உயர்நீதிமன்றம் பிரபாகரனுக்கு தூக்குத் தண்டனை விதித்தது.போதைப்பொருள் வழக்கில் தங்க ளுக்கு நியாயமான நீதி வழங்கப்படவில்லை என்று தட்சணாமூர்த்தியின் தாயார் லெட்சுமி கோரியுள்ளார்.


ஊழலின் ஊற்றுக்கண்ணே காங்கிரஸ் கட்சிதான் - ரவிசங்கர் பிரசாத்

ஊழலின் ஊற்றுக்கண்கே காங்கிரஸ் கட்சிதான் என்று பாஜகவின் ரவிசங்கர் பிரசாத் ராகுல் காந்திக்கு பதில் கூறியுள்ளார்.

இந்திய ராணுவத்தின் மீது பிரதமர் நரேந்திர மோடியும், அனில் அம்பானியும் சர்ஜிக்கல் ஸ்டிரைக் நடத்தியுள்ளனர். இந்தியாவின் ஆன்மாவுக்கு பிரதமர் நரேந்திர மோடி துரோகம் இழைத்துவிட்டார். பிரதமர் நரேந்திர மோடியும், அனில் அம்பானியும் சேர்ந்து ஒரு லட்சத்து 30 ஆயிரம் கோடி சுருட்டி யுள்ளனர்'' என்று காங்கிரஸ் தலைவர் ராகுல் காந்தி தனது டுவிட்டர் பக்கத்தில் குறிப்பிட்டுள்ளார்.

இந்தநிலையில் இதற்கு பதில் அளிக்கும் வகையில் ரவிசங்கர் பிரசாத் கூறுகையில், பிரதமர் மோடி மீது ராகுல் முன் வைத்துள்ள குற்றச்சாட்டு வருந்தத்தக்கது. இந்தியாவின் எதிரிகளுக்கு மட்டுமே ராகுல் உதவி செய்து வருகிறார். பாகிஸ்தான் மற்றும் சீனாவின் கைப்பாவையாக ராகுல் செயல்ப டுகிறார். ரபேல் விமான ஒப்பந்தங்களை வெளியிட்டால் இந்தியா எதிர்ப்பு நாடுகளுக்கு அது சாதகமாகும் என்றார்.


அனைத்துலக ஐடேக்ஸ் (Itex) கண்காட்சியில் தமிழ்ப்பள்ளி மாணவர்கள் சாதனை!

கோலாலம்பூர், மே 13- அனைத்துலக ஐடேக்ஸ் (Itex) கண்காட்சியில் இடம் பெற்ற போட்டியில் தமிழ்ப்பள்ளி மாணவர்கள் தங்கப் பதக்கங்களை வென்று சாதனை படைத்து உள்ளனர். ஐடேக்ஸ் எனப்படும் 28 ஆவது அனைத்துலக புத்தாக்க, கண்டுபிடிப்பு கண்காட்சி மே 11ஆம் தேதி முதல் 13ஆம் தேதி வரை கேஎல்சிசி கொண் வேன்ஷன் மண்டபத்தில் நடைபெற்றது. உலகின் இளம் ஆய்வாளர்கள் ஆதிக்கம் செலுத்தும் மிகப் பெரிய கண்காட்சியாக ஐ தேக்ஸ் விளங்குகிறது. இவ்வாண்டும் மொத்தம் 20 நாடுகளைச் சேர்ந்த நூற்றுக்கும் மேற்பட்ட மாணவர்கள் இக்கண்காட்சியில் கலந்து கொண்டனர். ஆசியாவின் மிகச் சிறந்த இளம் கண்டு பிடிப்பாளர்கள், மலேசியாவின் சிறந்த இளம் கண்டுபிடிப்பாளர்கள் என இரு பிரிவுகளில் இப்போட்டி நடத்தப் பட்டது. இக்கண்காட்சியில் இளம் ஆய்வாளர்கள் தங்களின் படைப்புகளை வெளிப்படுத்த வேண்டும். இதில் சிறந்த படைப்புகளுக்கு ஆசிய, மலேசிய ரீதியில் பதக்கங்கள் வழங்கப்பட்டது. இப்போட்டியில் ஜொகூர் பாரு யாஹ்யா அவால் தமிழ்ப்பள்ளி, பூச்சோங் கின்றாரா தமிழ்ப்பள்ளி, பந்திங் ஜெஞ்ஜாரோம் தமிழ்ப்பள்ளி, பினாங்கு ராம கிருஷ்ணா தமிழ்ப்பள்ளி, காஜாங் தமிழ்ப்பள்ளி உட்பட 50க்கும் மேற்பட்ட மலாய், சீனப் பள்ளிகளிலிருந்து நூற்றுக்கும் மேற்பட்ட மாணவர்கள் பங்கு கொண்டு தங்களின் படைப்புகளை வெளிப்படுத்தினர். இதில் காஜாங் தமிழ்ப்பள்ளி மாணவர்கள் தங்களின் சிறப்பான படைப்புகளின் மூலம் 6 தங்கப்பதக்கங்களும் 2 வெள்ளிப் பதக்கங்களும் 3 வெங்கலப் பதக் கங்களும் ராமகிருஷ்ணா தமிழ்ப்பள்ளி மாணவர்கள் 2 தங்கப் பதக்கங்களும் யாஹ்யா அவால் தமிழ்ப்பள்ளி மாணவர்கள் 1 தங்க பதக்கமும் 1 வெள் ளிப்பதக்கமும் 2 வெண்கலப்பதக்கங்களும் ஜெஞ்ஜாரோம் தமிழ்ப்பள்ளி 1 தங்கப் பதக்கம் பூச்சோங் கின்றாரா 1 தங்கப் பதக்கமும் வென்று சாதனை படைத்தனர். இதனிடையே அனைத்துலக ஐடேக்ஸ் கண்காட்சியில் பதக்கங்களைப் பெற்றுத் தந்த மாணவர்களை காஜாங் தமிழ்ப்பள்ளி தலைமையாசிரியர் ஜோன் போஸ்கோ வெகுவாக பாராட்டினார். அதே வேளையில் காஜாங் தமிழ்ப்பள்ளி மாணவர்கள் சாதனை படைக்க உறுதுணை யாக இருந்த ஆசிரியை தங் கேஸ் அண்ணாமலை பெற்றோர்களுக்கும் அவர் வாழ்த்துகளை தெரிவித்துக் கொண்டார்.


தொடர்ந்து அதிகரிக்கும் பணவீக்கம் - வட்டி விகிதங்களை குறைக்குமா ரிசர்வ் வங்கி !

டெல்லி: மே மாதத்திற்கான மொத்தவிலை பணவீக்க விகிதம் 0.79% ஆக உயர்ந்துள்ளதாக மத்திய அரசு தெரிவித்துள்ளது. கடந்த ஆண்டு மே மாதத்தில் மொத்தவிலை பணவீக்க விகிதம் 0.34% ஆக இருந்தது குறிப்பிடத்தக்கது. தற்போது தொடர்ந்து 2-வது மாதமாக சில்லரை வர்த்தக பணவீக்கமும் அதிகரித்து காணப்படுகிறது. நுகர்வோர் விலை குறியீட்டின் அடிப்படையில் சில்லரை வர்த்தக பணவீக்கம் வெளியிடப்பட்டு வருகிறது. அதன்படி ஏப்ரல் மாதத்தில் 5.39 சதவீதமாக இருந்த பணவீக்கம் மே மாதம் 5.47 சதவீதமாக உயர்ந்துள்ளதாக மத்திய அரசு அறிவித்துள்ளது. சில அத்தியாவசிய பொருட்களின் விலையேற்றமும், உணவுப்பொருட்களின் விலை ஏற்றம் காரணமாக சில்லரை வர்த்தக பணவீக்கம் அதிகரித்துள்ளதாக கூறப்பட்டுள்ளது. குறிப்பாக தினசரி தேவையான காய்கறிகளின் விலை ஏப்ரல் மாதத்தை விட இருமடங்கு உயர்ந்துள்ளது. ஏப்ரல் மாதத்தில் 4.82 சதவீதமாக இருந்த உணவுப்பொருட்களின் பணவீக்கம், மே மாதத்தில் 10.77 சதவீதமாக உயர்ந்துள்ளது. மொத்த பணவீக்க விகிதம் 6.32 சதவீதத்திலிருந்து 7.55 சதவீதமாக உயர்ந்துள்ளது. கடந்த சில மாதங்களாக பணவீக்கம் அதிகரித்து வருவதால் ரிசர்வ் வங்கி வட்டி விகிதத்தை குறைக்குமா என்ற எதிர்பார்ப்பு எழுந்துள்ளது.


கோர விபத்தில் சுஜித்ரா பலி! குப்பை லோரி-மோட்டார் சைக்கிள் விபத்து!

ஜொகூர்பாரு கோத்தா திங்கி சாலையின் 15ஆவது கிலோ மீட்டரில் நேற்றுக் காலை குப்பை லோரி ஒன்று டன் மோட்டார் சைக்கிள் மோதிய சம்பவத்தில் 21 வயது இந்திய இளம் பெண் மரண மடைந்தார்.மாண்டவர் நெகிரி செம்பிலான், ரொம்பின் தாமான் ஸ்ரீ ரொம்பினைச் சேர்ந்த சுஜித்ரா சிமியன் என அடை யாளம் காணப் பட்டது. தம்போயிலுள்ள தொழிற் சாலையொன்றில் வேலை பார்த்து வந்த எஸ்.சுஜித்ரா பட்டணத்திலிருந்து கோத்தா திங்கியை நோக்கி தனது மோட்டார் சைக்கிளில் தனியாகச் சென்று கொண்டிருந்தபோது இந்த சம்பவம் நிகழ்ந்ததாக ஜொகூர் பாரு தென் மாவட்ட போலீஸ் தலைவர் போலீஸ் உதவி கமிஷனர் சுலைமான் சாலே தெரிவித்தார்.


39 நாடுகளுக்கு வழங்கப்பட்டு வந்த விசா சலுகையை ரத்து செய்தது இலங்கை

கொழும்பு,

தொடர் குண்டு வெடிப்புத் தாக்குதல்களைத் தொடர்ந்து 39 நாடுகளுக்கு வழங்கப்பட்டு வந்த விசா சலுகையை இலங்கை அரசு ரத்து செய்தது.

தொடர் குண்டுவெடிப்புகளில் வெளிநாட்டவர் சதி இருக்கலாம் என தகவல்கள் வெளியானதை தொடர்ந்து 39 வெளிநாடுகளை சேர்ந்தவர்களுக்கு விசா சலுகையை இலங்கை அரசு நிறுத்தி வைத்துள்ளது. இதுகுறித்து இலங்கை சுற்றுலாத்துறை அமைச்சர் ஜான் அமரதுங்கா கூறுகையில், நாட்டின் பாது காப்பை கருத்தில் கொண்டு ஒரு சில முக்கிய நடவடிக்கைகளை எடுத்து வருகிறோம்.

குறிப்பிட்ட 39 நாடுகளுக்கு இலங்கைக்கு வந்து விசா பெற்றுக் கொள்ளும் வசதி இருக்கிறது. இருப்பினும், தற்போதைய நிலைமையை கருத்தில் கொண்டு அதனை தற்காலிகமாக நிறுத்தி வைத்துள்ளோம். இலங்கை தொடர் குண்டுவெடிப்பு தொடர்பாக நடத்தப்பட்ட விசாரணையில் வெளிநாட்டின் சதி இருப்பது தெரியவந்துள்ளது. குறிப்பிட்ட 39 நாடுகளுக்கு அளித்து வந்த வசதி தவறாகப் பயன்படுத்தப்படுவதை நாங்கள் அனுமதிக்க மாட்டோம் என்றார்.


ஆஸ்திரேலிய பொது பூப்பந்துப் போட்டியில்  ஸ்ரீகாந்த் சாம்பியன்

சிட்னி, ஆஸ்திரேலிய பொது பூப்பந்துப் போட்டியில் அசத்திய இந்திய வீரர் ஸ்ரீகாந்த் கிண்ணத்தை வென்றார். ஆஸ்திரேலியாவின் சிட்னி நகரில், ஆஸ்திரேலிய பொது சூப்பர் சீரிஸ் பூப்பந்துப் போட்டி நடந்தது. ஆண்கள் ஒற்றையர் பிரிவு இறுதியாட்டத்தில் 11ஆம் நிலை வீரர் இந்தியாவின் ஸ்ரீகாந்த், ஒலிம்பிக் சாம்பியன் சீனாவின் சென் லாங்கை (6ஆவது இடம்) சந்தித்தார். துவக்கத்திலிருந்தே அசத்திய ஸ்ரீகாந்த் முதல் செட்டை 22-20 என கைப்பற்றினார். இரண்டாவது செட்டிலும் ஆதிக்கம் செலுத் திய இவர் 21-16 என வசப்படுத்தினார். 46 நிமிடம் நீடித்த போட்டியின் முடிவில், ஸ்ரீகாந்த் 22-20, 21-16 என்ற நேர் செட் கணக்கில் வெற்றி பெற்று கிண்ணத்தை கைப்பற்றினார். அபாரமாக செயல்பட்ட ஸ்ரீகாந்த் முதல் முறையாக சென் லாங்கை வீழ்த்தினார். இதற்கு முன், இருவரும் மோதிய 5 போட்டிகளிலும் சென் லாங்கே வென் றிருந்தார்.


உயிரை காப்பாற்ற 10-வது மாடியிலிருந்து குழந்தையை தூக்கி எறிந்த தாய்!

லண்டனில் இன்று அதிகாலை 24 மாடி கட்டடத்தில் ஏற்பட்ட தீ விபத்தில் 12 பேர் இறந்துள்ளனர். இந்த தீ விபத்தில் தனது குழந்தை இறந்துவிடக் கூடாது என்று நினைத்த ஒரு தாய், குழந்தையை 9 அல்லது 10-வது மாடியிலிருந்து கீழே தூக்கி போட்டுள்ளதாக சம்பவ இடத்தில் இருந்தவர்கள் கூறு கின்றனர். தூக்கி எறியப்பட்ட குழந்தையை கீழே இருந்த ஒரு நபர் சரியான நேரத்தில் பிடித்ததாகவும் கூடுதல் தகவல் கூறப்படுகிறது. தங்கள் உயிரைக் காப்பாற்றிக் கொள்ள பலர் அடுக்கு மாடி கட்டடத்தில் இருந்து குதித்த சம்பவங்கள் நிறைய நடந்துள்ளதாக இங்கிலாந்து ஊடகங்கள் கூறுகின்றன. லண்டனில் 24 அடுக்குகள் கொண்ட 'கிரென்ஃபெல் டவரில்' நேற்று அதிகாலை தீ விபத்து ஏற்பட்டது. லண்டனில் மேற்குப் பகுதியில் அமைந்துள்ளது, 'கிரென்ஃபெல் டவர்'. 24 மாடிகள் கொண்ட இந்தக் கட்டடத்தில், 100-க்கும் மேலான குடும்பங்கள் வசித்து வருகின்றன. இந்தக் கட்டடம் 1947 ஆம் ஆண்டு கட்டப்பட்டது. இந்த கட்டடத்தில் 120 பிளாட்கள் இருந்ததாகவும், அதில் 100-க்கும் மேற்பட்ட குடும்பங்கள் வசித்து வந்ததாகவும் தெரிவிக்கப்படுகிறது. சுமார் 600 பேருக்கு மேல் வாழ்ந்து வந்த இந்த கட்டடத்தில், தீ விபத்து காரணமாக இதுவரை 12 பேர் இறந்துள்ளதாக லண்டன் போலீஸ் தரப்பு தகவல் கூறியுள்ளது. இறந்தவர்களின் எண்ணிக்கை மேலும் உயரக்கூடும் என்று அஞ்சப்படுகிறது. இன்னும் கட்டடத்திலேயே சிக்கி இறந்தவர்கள் பற்றி முழு விபரம் தெரியாத நிலை உள்ளது. மீட்பு பணிகள் தொடர்ந்து நடந்து கொண்டிருக்கிறது. மீட்பு பணிகள் இன்னும் முடிவுறாத நிலையில் லண்டன் போலீஸ் தரப்பு, 'தீ விபத்து என்பதால், மீட்பு பணிகள் சிக்கலாக இருக்கிறது. மீட்பு பணிகள் முடிவு பெற சில நாள்கள் எடுக்கலாம்.' என்று கூறியது.


பெட்ரோல், டீசல் விலை உயர்வை கண்டித்து புதுச்சேரியில் ஆட்டோ ஓட்டுநர்கள் போராட்டம்

புதுச்சேரி : பெட்ரோல் விலை உயர்வை கண்டித்து புதுச்சேரியில் ஆட்டோ ஓட்டுநர்கள் போராட்டத்தில் ஈடுபட்டுள்ளனர். தொடந்து பெட்ரோல், டீசல் விலை உயர்ந்து வருகிறது. குறிப்பாக கர்நாடக தேர்தல் முடிவைந்த பிறகு நாளுக்கு நாள் பெட்ரோல், டீசல் விலை உயர்ந்துள்ளது. இதற்கு பல்வேறு தரப்பினர், லாரி உரிமையாளர்கள் உள்ளிட்டோர் எதிர்ப்பு தெரிவித்துள்ளனர். 5 ஆண்டுகளில் இல்லாத அளவிற்கு பெட்ரோல் விலை ரூ.80 நெருங்கி யுள்ளதால் பொதுமக்கள் பாதிக்கப்பட்டுள்ளனர்.
இந்நிலையில் விலை உயர்வை கண்டித்து 50க்கும் மேற்பட்ட ஆட்டோக்கள் நிறுத்திவைத்து ஆட்டோ ஓட்டுநர்கள் போராட்டத்தில் ஈடுபட்டுள்ளனர். பாஜக அரசுக்கு எதிராக பல்வேறு கோஷங்கள் எழுப்பியும், ஆட்டோவிற்கு மலர்வலையம், மாலை அணிவித்து போராட்டம் நடத்தினர். பெட்ரோல், டீசல் விலை உயர்வால் வாழ்வாதாரம் பாதிக்கப்பட்டுள்ளதாக ஆட்டோ ஓட்டுநர்கள் தெரிவித்துள்ளனர். உயர்த்தப்பட்ட பெட்ரோல், டீசல் விலையை திரும்ப பெற வேண்டும் என்று அவர்கள் வலியுறுத்தியுள்ளனர்.


மாயவன் விமர்சனம்

தங்கமுகையதீன்

மனிதனின் ஆசைக்கு அளவிருக்காது. ஆயிரம் ஆண்டுகள் உயிருடன் வாழ வேண்டும் என்று நினைக்கும் ஒரு விஞ்ஞானி, அதற்காக என்னென்ன வெல்லாம் செய்வான் என்பதை தனது கற்பனை ஓடத்தில் மிதந்து சென்றிருக்கிறார் இயக்குநர் சி.வி.குமார். சித்தர்களின் கூடுவிட்டு கூடுபாயும் வித்தையை விஞ்ஞானத்தில் புகுத்திருக்கும் இயக்குநரின் எண்ண ஓட்டம், மனிதர்களின் கற்பனை எதுவரைக்கும் செல்கிறது என்பதை காட்டுகிறது. விண்ணையும் தாண்டும் மனிதனின் கற்பனை, மரணத்தை எப்படி வெல்வது என்ற முயற்சிக்கு வந்துள்ளது. அதாவது யதார்த்தத்தை மீறி சிந்திப்பது. அல்லது இயற்கையை மீற நினைப்பது. இதுபோன்ற கற்பனைவாதிகள்தான் இறைவனின் தனித்தன்மையை மறக்கடிக்க முயல்கிறார்கள். இது சூரியனை ஊதி அனைக்கும் முயற்சி.

சரி இனி கதைக்கு வருவோம். மனிதனின் உடல் மரணத்திற்குப்பின் அழிந்து போகும். ஆனால் அவனது எண்ணங்ளை அழியவிடாமல் பாதுகாத்தால் பல ஆயிரம் ஆண்டுகள் அவனது எண்ணங்களும் சிந்தனைகளும் உயிர்வாழும் என்று விஞ்ஞானி நினைக்கிறார். அதனால் தனது மூளையில் பதி வாகியிருக்கும் எண்ணங்களை (ஸ்ராக்ஸ்) நகல் எடுத்து, அதை ஒரு கணனி பெட்டகத்தில் (டிஸ்கில்) பதிய வைத்துக் கொள்கிறார். தனது மர ணத்திற்குப்பின் யாருடைய மூளையில் தனது சிந்தனைகளை செலுத்த வேண்டுமோ அவர்களையும் தனது சிந்தனையில் பதிய வைத்துக் கொள்கி றார். பிறகு அந்த விஞ்ஞானி மரணமடைந்துவிடுகிறார். ஆனால் அவரது சிந்தனைகள் மரணக்கவில்லை. ஏற்கனவே பதியவைத்துள்ள மனிதர்களின் மூளை யில் இவரது சிந்தனை போய் உட்கார்ந்து கொள்கிறது. அந்த மனிதர்களின் மூலம் தான் நினைத்திருந்ததை சாதித்துக் கொள்கிறார் விஞ்ஞானி. எப்படி சாதித்துக் கொள்கிறார் என்பதை வெள்ளித்திரை விளக்குகிறது.

போலீஸ் அதிகாரியாக நடித்திருக்கும் சந்தீப் நேர்த்தியாக தனது கதாபாத்திரத்தை உணர்ந்து நடித்திருப்பது பாராட்டத்தக்கது. மருத்துவராக நடித்திருக்கும் லாவண்யா நடித்திருக்கும் காட்சிகள் ரசிகர்களை கவரும் விதத்தில் நடித்துள்ளார். ராணுவ அதிகாரியாக வரும் ஜேக்கி ஷெராப் உச்சக்கட்டக் காட்சியின் வில்லத்தனத்திற்கு பொருத்தமானவராக நடித்துள்ளார். தன்நம்பிக்கை பயிற்சி கொடுக்கும் டேனியல் பாலாஜி முதல் பாதியில் கதாநாயகனக்கும் பொருந்துகிறார். வில்லனுக்கும் பொருத்தமானவராக இருக்கிறார். இவரது கதாபாத்திரம் படத்திற்கு கூடுதல் பலத்தை அளிக்கிறது. பின்னணி இசையில் ஜிப்ரான் அசத்தியுள்ளார். பாடல்கள் ரசிக்கும்படியாகவே இருக்கிறது.


பிரபாகரனைப் போல் ஒரு துணிச்சலான ஒரு தலைமை  புதிதாக பிறந்துதான் வரவேண்டும்.

கொழும்பு, விடுதலைப் புலிகளின் தலைவர் வேலுப்பிள்ளை பிரபாகரனைப் போல துணிச்சலான தமிழர் தலைமைகள் புதிதாக பிறந்துதான் வரவேண்டும் என இலங்கையின் மங்களராமய விகாரையின் தலைவர் அம்பிட்டிய சுமனரத்ன தேரர் தெரிவித்துள்ள கருத்து பெரும் பரபரப்பை ஏற்படுத்தியுள்ளது. அவர் நேற்று வெளியிட்டுள்ள ஊடக அறிக்கையில், பிரபாகரனைப் போல அரசாங்கத் திற்கு சவால் விடுக்கும் தமிழ் தலைமைகள் யாரும் இப்போது இலங்கையில் இல்லை, இனி வருவார்கள் என்பதும் சந்தேகமே. அவரின் துணிச்சலும், போராடும் திறனும் இங்குள்ள தமிழர் தலைமைகளுக்கு ஒரு போதும் பொருந்தப்போவதுமில்லை, தமிழ் மக்களுக்கு நடக்கும் அநீதிகளை தட்டிக்கேட்க பிரபாகரனைப் போன்ற ஒருதலைமையை இனி எங்கு தேடி னாலும் கிடைக்கப் போவதில்லை எனவும் அவர் தெரிவித்துள்ளார். மேலும், சில இனவாத சக்திகள் தம்மை தமிழர்களின் பிரதிநிதிகள் என சொல்லிக்கொண்டு கிழக்கையும், வடக்கையும் தமது கட்டுப்பாட்டுக்குள் கொண்டு வந்து தமிழ் மக்களை அடக்க திரைமறைவில் முயல்கின்றனர்.இந்த செயல்பாடுகள் தமிழ் மக்களின் எதிர்காலத்தை பாழாக்குமே தவிர ஒருபோதும் தீர்மானிக்காது எனவும் அவர் குறிப்பிட்டுள்ளார். நாட்டின் பிரபலமான ஒரு மதத் தலைவர் இவ்வாறான கருத்துக்களை துணிந்து வெளியிட்டிருந்தமை இலங்கையில் பரபரப்பான செய்தியாக பார்க்கப் பட்டதுடன் பிரபாகரன் மீது சிங்களவர்கள் கொண்டுள்ள நம்பிக்கையும், அவர் இல்லாத நிலையில் நடைபெறும் அரசியல் சிக்கல்களும் தெளிவாகப் புலப் படுகின்றன என ஊடகங்கள் செய்தி வெளியிட்டன.


40  ஆண்டுகளாக  பயன்படுத்திய நிலத்தை  இழந்த விவசாயிகள்!

பேரா மந்திரி புசார் வாரியத்திற்கு எதிராக துரோனோ விவசாயிகள் தொடுத்த தடை உத்தரவுக்கோரும் மனு வினை கடந்த 9-3-2017இல் ஈப்போ உயர் நீதிமன்ற நீதிபதி டத்தோ சம்சுடின் ஹாசான் செலவுத் தொகையுடன் தள்ளுபடி செய்தார். இதை எதிர்த்து இன்று மேல் முறையீடு செய்யப்படுகிறது. பாதிக்கப்பட்ட விவசாயிகளை பிரதிநிதித்து டத்தோ அம்பிகா ஸ்ரீநிவாசனும், திருமங்கையும் ஆஜராகினர். கடந்த 16-12-2016-ல், விவசாயிகள் அனைவரும் நிலத்தை காலி செய்ய வேண்டும் எனவும் பேரா மந்திரி புசார் வாரி யம் தான் நிலத்தின் உரிமையாளர் என்றும் ஈப்போ உயர் நீதிமன்றம் வழங்கிய தீர்ப்பினை எதிர்த்து மேல்முறை யீட்டு நீதிமன்றத்தில் மனுதாக்கல் செய்துள்ளனர். அந்த மனு அடுத்த மாதம் ஏப்ரல் 17-ம் தேதி செவிமடுக் கப்படவிருக்கிறது. ஆகவே, மேல் முறையீட்டு நீதிமன்றம் அந்த மனுவினை செவிமடுக்கும் வரையில், பேரா மந்திரி புசார் வாரி யம் நிலத்தை காலி செய்ய பெற்ற தீர்ப்பிற்கு ஒரு தற்காலிக தடை உத்தரவு வழங்கக்கோரும் மனு ஒன்று நேற்று முன்தினம் டத்தோ சம்சுடின் முன்நிலையில் விசாரணைக்கு வந்தது. பாதிக்கப்பட்ட இந்த ஏழு விவசாயிகள் கடந்த 40 ஆண்டுகளுக்கும் மேலாக சிபூத்தே துரோனோவில் பல ஆண்டு காலமாக கைவிடப்பட்ட அரசு தரிசு நிலத்தினை மேம்படுத்தி அதில் கால் நடை, மீன்கள், காய்கறிகள், பழ வகைகள் உற்பத்திசெய்து வருகின்றனர் என டத்தோ அம்பிகா வாதிட்டார். இதன் அடிப்படையில் ஒரு தற்காலிக தடை உத்தரவு அவசியம் எனவும், இல்லையேல் விவசாயப் பயிர்கள், கால் நடைகள், மீன்கள் எல்லாம் எந்த நேரத்திலும் அழிக்கப்படும் அபாய நிலையில் இருப்பதாகவும் டத்தோ அம்பிகா என்ற சிறப்பு காரணங்களை முன்வைத்தார். இரு தரப்பு வாதங்களை செவிமடுத்த நீதிபதி, 40 ஆண்டுகளுக்கும் மேலாக விவசாயிகள் நிலத்தினை பயன் படுத்தி பலன் அடைந்துள்ளனர். ஆகவே, கடந்த 2012-ல் இந்த நிலத்தின் உரிமை யாளராக பதிவுபெற்றுள்ள பேரா மந்திரி புசார் வாரியம் நிலத்தை எடுத்துக்கொள்ள உரிமை உண்டு என தீர்ப்பினை வழங்கி, விவசாயி களின் தடையுத்தரவுக்கோரும் மனுவினை பத்தாயிரம் வெள்ளி செலவுத்தொகையுடன் நீதிபதி தள்ளுபடி செய்தார். இந்த தீர்ப்பினை எதிர்த்து இன்று திங்கட்கிழமை மேல்முறையீட்டு நீதிமன்றத்தில் மனு ஒன்றினை தாக்கல் செய்யப்போவதாக விவசாயிகளின் வழக்கறிஞர் டத்தோ அம்பிகா தெரிவித்தார்.


சைக்கிள் சவாரி விபத்தில் 8 பேர் மரணித்த விவகாரம்!

கடந்த பிப்ரவரி 18ஆம் தேதி சைக்கிள் சவாரியில் ஈடுபட்டிருந்த கும்பலை மோதி எட்டு இளையோர் மரணமடைய காரணமாக இருந்த 22 வயது இளம் பெண் ஒருவர் மீது நேற்று ஜொகூர்பாரு போக்குவரத்து மாஜிஸ்திரேட் நீதிமன்றத்தில் குற்றம்சாட்டப்பட்டது.எனினும் குற்றம் சாட்டப்பட்ட சாம் கே திங் தனக்கு எதிரான குற்றச்சாட்டை மறுத்து விசாரணை கோரினார். மாஜிஸ்திரேட் சலினா ஒமார் சாம் கே திங்கை 10 ஆயிரம் வெள்ளி பிணையில் விடு விக்க அனுமதித்ததோடு வழக்கை ஏப்ரல் 13ஆம் தேதி மீண்டும் செவிமடுக்கவும் விசாரிக்கவும் தேதியை நிர்ணயித்தார். கடந்த பிப்ரவரி 18ஆம் தேதி அதிகாலை 3.20 மணிக்கு ஜொகூர்பாரு, ஜாலான் லிங்காராம் டாலாமில் தனது ஜேகியூபி 9984 எனும் வாகனத்தை ஆபத்தான நிலையில் அல்லது கவனமின்றி வாகனத்தை செலுத்தி முகமட் அரிஸ் டானிஸ் பின் சூல்கீப்லி (வயது 14), முகமட் ஷாருல் இஸ்வான் பின் அசுராய் மி (வயது 14), முகமட் பைர்டாவுஸ் டானிஸ் பின் முகமட் அஷான் (வயது 16), பாவ் சான் பின் ஹல்மி ஜான் (வயது 13), முகமட் அஷார் பின் அமிர் (வயது 16), முகமட் ஹரித் இஸ்கண்டார் பின் அப்துல்லா (வயது 14), ஹமாட் பின் கஸ்ரின் (வயது 16) மற்றும் முகமட் ஷாருல் நிசாம் பின் மருஷன் (வயது 14) ஆகியோர் மரண மடைய காரணமாக இருந்ததாக அவர் மீது குற்றச்சாட்டு கொண்டு வரப்பட் டது. 1987 சாலை போக்குவரத்து சட்டம் 333 பிரிவு 41(1)ன் கீழ் குற்றஞ் சாட்டப்பட்ட சாம் கே திங் குற்றவாளி என கண்டு பிடிக்கப்பட்டால் 10 ஆண்டுகளுக்கு மேற் போகாத சிறைத் தண்டனையும் கூடிய பட்சம் 20 ஆயிரம் வெள்ளி அபராதமும் விதிக்க சட்டம் வகை செய்கின்றது. அதுமட்டுமின்றி அவரது வாகன உரிமமும் பறிக்கப்படும். முன்னதாக சாங் கே திங்கிற்கு எதிராக சீன மொழியில் குற்றச்சாட்டு வாசிக்கப்பட்ட வேளையில் அதனை மறுத்து அவர் விசாரணை கோரினார். அர சாங்க தரப்பில் துணை பொது பிராசிகி யூஷன் அதிகாரி ரோஸ்லான் மாட் நூரும் சாங் கே திங்கிற்கு வழக் கறிஞர்கள் பைசால் மொக்தார் மற்றும் புஸ் தாமான் மேனன் ஆகியோர் பிரதிநிதித்தனர். வழக்கறிஞர் பைசால் மொக்தார் சாங் கே திங்கின் வாழ்க்கை சூழ்நிலையை விளக்கியதோடு மாதம் 2 ஆயிரம் வெள்ளி வருமானம் பெறும் குறைந்த தொகையில் பிணையில் விடுவிக்க மாஜிஸ் திரேட்டை கேட்டுக் கொண்டார்.அதுமட்டுமின்றி அவர் ஒரு டத்தோவின் மகள் என ஊடகங்களில் பரப்பப் பட்ட தகவல்களையும் அவர் மறுத்தார்.எனினும் இது பொது மக்களை அதிகம் ஈர்த்த ஒரு விவகாரமாத லால் தேசிய விவகாரமாகவும் விவாதிக்கப்பட்ட வேளையில் கூடியபட்ச பிணைப் பணத்தை விதிக்குமாறு ரோஸ்மாட் நூர் கேட்டுக் கொண்டார். பிப்ரவரி 18இல் நடந்த அந்த சம்பவத்தின்போது சுமார் 30லிருந்து 40 இளையோர் சவாரியில் ஈடுபட்டிருந்ததாக கூறப்படுகிறது.அவ்விபத்தில் மேலும் எட்டு இளையோர் காயமடைந்தனர் என்பது குறிப்பிடத்தக்கது.


எப்போது வருவார் டோனி!

ஹைதராபாத்,

டோனி நன்றாக உள்ளார், அடுத்த போட்டியில் விளையாடுவார் எனத் தெரிகிறது என சென்னை வீரர் ரெய்னா தெரிவித்தார். ஐபிஎல் போட்டியில் மூன்று முறை கிண்ணத்தை வென்ற அணி சென்னை. நடப்பு சாம்பியனான இந்த அணி முதல் 8 போட்டியில் 7இல் வென்றது. 9ஆவது போட்டியில் முகுதுப்பகுதியில் ஏற்பட்ட பிடிப்பு காரணமாக கேப்டன் டோனி களமிறங்கவில்லை. இவருக்குப் பதில் ரெய்னா பொறுப்பேற்றார்.

இதனிடையே அடுத்து 21ஆம் தேதி பெங்களூரு போட்டியிலும் டோனி களமிறங்குவாரா என சந்தேகமாக உள்ளது. உலகக் கிண்ண தொடர் வரவுள்ள நிலையில் டோனி நன்றாக ஓய்வு எடுப்பார் என நம்பப்படுகிறது. இதுகுறித்து சென்னை அணியின் தற்காலிக கேப்டன் ரெய்னா கூறியது:

டோனி முகுகுப் பகுதி பிடிப்பு காரணமாக ஹைதராபாத் போட்டியில் பங்கேற்கவில்லை. தற்போது நன்றாக உள்ளார். அடுத்த போட்டியில் களமிறங்கி விளையாடுவார் என நம்பப்படுகிறது என்று அவர் கூறினார்.


அம்னோ - பாஸ் கட்சி: தேசிய முன்னணிக்கு முடிவு கட்டியது

கோலாலம்பூர்,

அம்னோ - பாஸ் கட்சி கூட்டணியானது தேசிய முன்னணியின் உணர்வுக்கு ஒரு முடிவைக் கட்டியுள்ளது என்று அதன் தலைமைச் செயலாளர் டத்தோ ஸ்ரீ நஸ்ரி அஸிஸ் திட்டவட்டமாகக் கூறியுள்ளார்.1969-ஆம் ஆண்டு இனக்கலவரத்திற்கு பிறகு பல்லின கட்சிகளைக் கொண்டு, பல்லின கலாச்சார உணர்வோடு தேசிய முன்னணி தோற்றுவிக்கப்பட்டது. எனினும், மலாய்க்காரர்களை பிரதிநிதிக்கும் இரு பெரிய கட்சிகள் (பாஸ், அம்னோ) ஒன்றி ணைந்துள்ள இந்த தருணத்தில் அந்த உணர்வுக்கு ஒரு முடிவு ஏற்பட்டுள்ளது என்று அவர் சொன்னார்.

Read More: Malaysia Nanban Tamil Daily on 7.3.2019


ஆப்பிள் நிறுவன அதிகாரி டிம் குக் 12 கோடி டாலர் சொத்துக்களை தொண்டு நிறுவனங்களுக்கு வழங்க முடிவு

ஆப்பிள் நிறுவனத்தின் தலைமைச் செயல் அதிகாரியான டிம் குக் தனது 12 கோடி டாலர் சொத்து முழுவதையும் தொண்டு நிறுவனங்களுக்கு வழங்க முடிவு செய்துள்ளார்.

இதன் மூலம் அறக்கட்டளைக்கு தனது சொத்துக்களை வழங்கிய அமெரிக்க கொடை வள்ளல்களின் பட்டியலில் டிம் குக் (54) இணைந்துள்ளார். ஏற்கனவே, தொழிலதிபர் வாரன் பஃபெட், மைக்ரோசாஃப்ட் நிறுவனர் பில் கேட்ஸ், ஃபேஸ்புக் நிறுவனர் மார்க் ஜூகர்பெர்க் ஆகியோர் இந்தப் பட்டியலில் உள்ளனர்.

இது குறித்து கூறியுள்ள டிம் குக், “நீங்கள் குளத்தில் கூலாங்கல்லாக இருக்க வேண்டுமெனில், மாற்றத்திற்கான சுழல்களை உருவாக்க வேண்டும்” என்றார்.

அவர் தனது மனைவிக்கு 30.2 பில்லியன் டாலரை வழங்கியுள்ளார். அவருடைய மொத்த மதிப்பில் 37 சதவீதமாகும். மேலும், 10 வயது சிறுவனின் கல்லூரி படிப்புக்குப் பிறகு அறக்கட்டளைக்கு செல்லுமாறு திட்டமிட்டுள்ளார். இந்த தகவலை, ஆப்பில் இன்சைடர், தி வால் ஸ்ட்ரீட், ஃபார்ச்சூன் உள்ளிட்ட பத்திரிக்கைகள் தெரிவித்துள்ளன.


நஜீப்பின் ரகசிய பங்களா கண்டுபிடிப்பு, கோப்புகளும் பொருட்களும் பறிமுதல்

புத்ராஜெயா,

புத்ராஜெயாவில் உள்ள பிரதமரின் அதிகாரத்துவ இல்லமான ஸ்ரீ பெர்டானா அருகே, முன்னாள் பிரதமர் டத்தோ ஸ்ரீ நஜீப் துன் ரசாக்கிற்கு ஒரு ரகசிய பங்களா வீடு உள்ளது. இது பலருக்கும் தெரிய வாய்ப் பில்லை. ஆனால், புக்கிட் அமான் போலீஸ் தலைமையக அதிகாரிகள் அதிரடியாய் அந்த வீட்டிற்குள் நுழைந்து கோப்புகள் உட்பட பல்வேறு பொருட்கள் அடங்கும் பெட்டிகளைத் தூக்கிச் சென்றனர். அப்பெட்டிகள் சிலவற்றில் பிரதமர் அலுவலக முத்திரை இருந்தது குறிப்பிடத்தக்கது.

Read More: Malaysia Nanban Tamil Daily on 12.6.2018


ஸம்ரி விவகாரத்தில் வேதமூர்த்தியைப் போல  வேடிக்கை பார்த்துக்கொண்டிருக்க மாட்டோம்!

இந்நாட்டில் தமிழ்ப்பள்ளிகள் முற்றாக அகற்றப்பட வேண்டும் என்ற சமயப்போதகர் ஸம்ரி விநோத்தின் நிந்தனையான கூற்று தொடர்பில் நடப்பு அரசாங்கத்தில் அமைச்சர்களாக பொறுப்பு வகித்துவரும் இந்தியர்கள் உட்பட அனைவரும் தங்களின் ஆட்சேபத்தை வெளிப்படுத்த வேண்டும்.

குறிப்பாக, ஒற்றுமைத் துறை அமைச்சராகப் பொறுப்பு வகித்து வரும் அமைச்சர் பொன்.வேதமூர்த்தி இவ்விவகாரத்தில் அமைதி காப்பதுபோல் ம.இ.கா ஒரு போதும் வேடிக்கை பார்த்துக்கொண்டிருக்காது என ம.இ.கா. தேசிய உதவித்தலைவரான செனட்டர் டி.மோகன் கூறியுள்ளார்.

தமிழ்ப்பள்ளிகளை மூடிட நினைக்கும் கோமாளிகளின் எண்ணம் ம.இ.கா

இருக்கும் வரை

எந்தக் காலத்திலும் ஒருபோதும் நிறைவேறாது என்றார் அவர்.

நேற்று காலை இங்கு பந்திங் ஸ்ரீமகா மாரியம்மன் தேவஸ்தான கலாச்சார மண்டபத்தில்

நடைபெற்ற பள்ளி மாணவர்களுக்கு புத்தகப் பை மற்றும் நோட்டுப் புத்தகங்கள் வழங்கும் நிகழ்வில் கலந்து கொண்ட செனட்டர் மோகன் பிறகு செய்தியாளர்களிடம்

இதனை தெரிவித்தார்.

இந்நாட்டிலுள்ள தமிழ்ப்பள்ளிகளை எதிர்காலத்தில்

மூடப்படக்கூடிய

ஒரு மோசமான சூழ்நிலை ஏற்படுமானால் அதற்கு நாம் மட்டுமே காரணமாக இருக்க முடியும்.

காரணம் நம் பிள்ளைகளை தமிழ்ப்பள்ளிகளுக்கு அனுப்பி வைக்காமல் வேற்று மொழிப் பள்ளிகளுக்கு அனுப்பி வைக்கும் நிலையில் இது சாத்தியமாகும். எனவே, பெற்றோர்கள் தங்கள் பிள்ளைகளை தமிழ்ப்பள்ளிகளுக்கு அனுப்பி வைத்து எதிர்காலத்தில் தமிழ்ப்பள்ளிகள் இந்நாட்டில் நிலைத்து நிற்க கை கொடுக்க வேண்டும் என அவர் வலியுறுத்தினார்.

ம.இ.கா கோலலங்காட் தொகுதி இளைஞர் பகுதி மற்றும் கல்விப் பிரிவு ஏற்பாட்டில் நடைபெற்ற இந்நிகழ்வில் தொடர்ந்து பேசிய அவர், சொஸ்மா எனும் அவசர கால சட்டத்தை அரசியல் நோக்கத்திற்காக மட்டும் பயன்படுத்திவரும் நடப்பு அரசாங்கம் நாட்டில் உள்ள இனங்களுக்கு இடையிலான நல்லிணக்கத்திற்கு ஊறு விளைவிக்கும் வகையில் அறிக்கைகளை விட்டுக்கொண்டிருக்கும் ஸம்ரி போன்ற பலருக்கு எதிராகவும் இச்சட்டத்தை பயன்படுத்த வேண்டும் என

தாம் வலியுறுத்துவதாகக் கூறினார்.


போதைப்பொருள் கடத்தல்: இரு மலேசியர்கள் சிங்கப்பூரில் கைது!

இரு மலேசியர்கள் உட்பட நால்வரை கைது செய்த சிங்கப்பூர் போதைப் பொருள் ஒழிப்பு பிரிவைச் சேர்ந்த போலீசார் 68 ஆயிரம் டாலர் மதிப்புடைய 970 கிராம் எடை கொண்ட ஹெரோ ய்ன் போதைப் பொருளை கைப்பற்றினர். மார்ச் 1 ஆம் தேதி விடியற்காலை 4.20 மணியளவில் யீசூன் தொழிற்பேட்டை வளாகத்தில் மேற்கொண்ட நடவடிக்கையின் போது 48 வயதுடைய மலேசிய ஆடவரையும் 45 வயதுடைய பெண்ணையும் கைது செய்தனர். உபி எவநியூ இரண்டில் காரில் சென்ற இருவரையும் அதிகாரிகள் கைது செய்தனர். காரில் இருந்த 920 கிராம் போதைப் பொருளை கைப்பற்றியதுடன் மலேசியர்களிடமிருந்து 8 ஆயிரம் டாலர் ரொக்கத்தை கைப்பற்றினர்.


இலங்கை இசை நிகழ்ச்சிக்கு எதிர்ப்பு.. இளையராஜா வீடு நாளை முற்றுகை:

சென்னை இலங்கையில் இசையமைப்பாளர் இளையராஜா பங்கேற்கும் இசை நிகழ்ச்சிக்கு எதிர்ப்பு தெரிவித்து சென்னையில் அவரது இல்லத்தை முற்றுகையிடும் போராட்டம் நடத்தப்படும் என்று, தந்தை பெரியார் திராவிடர் கழகம் அறிவித்துள்ளது. போராட்டம் நாளை நடைபெறுகிறது. இதுகுறித்து தந்தை பெரியார் திராவிடர் கழகம், வடக்கு மண்டல அமைப்பாளர் கரு அண்ணாமலை வெளியிட்டுள்ள அறிவிப்பில் கூறியிருப்பதாவது: வரும் ஜூலை மாதம் யாழிலும், கொழும்பிலும் இசை நிகழ்வு நடைபெறவுள்ளது. இதில் சிறப்பு அழைப்பாளராக இசைஞானி இளையராஜா கலந்து கொள்கின்றார். நாளை போராட்டம் இதற்கு எதிர்ப்பு தெரிவித்து தந்தை பெரியார் திராவிடர் கழகத்தின் ஏற்பாட்டில் வரும் 14 .05 .2017 ஞாயிற்றுக்கிழமை காலை 11 மணியளவில் சென்னையில் உள்ள இளையராஜா வீட்டை முற்றுகையிட்டு போராட்டம் நடத்த உள்ளனர். இலங்கையில் தமிழர்கள் மீது நடத்தப்பட்ட இனப்படுகொலையை எதிர்த்தும், ஈழத்திற்கான பொது வாக்கெடுப்பை நடத்தக் கோரியும் தமிழர்கள் போராடிக் கொண்டிருக்கும் வேளையில், அதைக் கருத்தில் கொள்ளாமல் சிறீலங்கா உலகை எமாற்றும் நல்லிணக்கம் என்ற போர்வைக்குள் இருந்து கொண்டு இசை நிகழ்வு நடத்துகின்றது. இந் நிகழ்வில் இளையராஜா பங்கு பற்றக்கூடாது என முற்றுகைப் போராட்டம் நடைபெறவுள்ளது. போராட்டங்கள் தொடர்கதை தமிழீழத்தில் இலங்கை ராணுவத்தில் ஆக்கிரமிக்கப்பட்டுள்ள தமது காணிகளை (நிலங்களை) விடுவிக்கக் கோரி இரவு பகலாக பெண்கள் சிறுவர்கள் என மக்கள் போராட்டத்தில் ஈடுபட்டுள்ளனர். அதேபோல் காணாமல் போனவர்களின் உறவினர்கள் தொடர் போராட்டத்தில் ஈடுபட்டு வருகின்றனர். இந்த நிலையில் அங்கு நடைபெற இருக்கும் இசை நிகழ்வில் இளையராஜா கலந்துகொண்டு இசை நிகழ்வு நடத்துவது தமிழர்களின் போராட்டங்களை கொச்சைப் படுத்துவதாக அமையும் எனவே உலகத்தமிழர்களின் வேண்டுகோளுக்கு மதிப்பளித்து இந்நிகழ்வை புறக்கணிக்குமாறு வேண்டுகோள் விடுத் துள்ளனர். இவ்வாறு அதில் தெரிவிக்கப்பட்டுள்ளது.


மக்கள் வெள்ளத்த்தால் ஸ்தம்பித்தது ஜொகூர்!

கோத்தா ராயா கெலாரியாவில் நேற்று மாலை ஜொகூர் சுல்தான் தொடக்கி வைத்த பங்சா ஜொகூர் கனவு இல்லங்களுக்கான வீடுகளுக்கு பதிந்து கொள் வதற்காக நேற்று காலை 9.00 மணி முதல் ஆயிரக்கணக்கான ஜொகூர் மக்கள் கோத்தாராயா வில் குழுமத் தொடங்கியதால் போக்குவரத்து நெரிசல் ஏற்பட்டு நகரமே ஸ்தம்பித்தது. மக்கள் தேவைகளுக்கு ஏற்ப 80 ஆயிரம் வெள்ளியிலிருந்து 4 லட்சத்து 20 ஆயிரம் வெள்ளி வரையிலான ஆயிரத்து 840 வீடுகள் இவ்வாண்டு மத்தியில் நிர்மாணிக்கும் வகையில் சுல்தான் இந்த வீட்டுத் திட்டத்தை தொடக்கி வைத்தார்.நேற்று மாலை 4.00 மணிக்கு இந்த பதிவு தொடங்கப்பட்ட போதிலும் நேற்று முன்தினம் இரவே மக்கள் கோத்தாராயாவில் கூடத் தொடங்கி விட்டனர். இன்று தனது 59ஆவது பிறந்த நாளை கொண்டாடும் சுல்தான் இப்ராஹிம் இஸ்கண்டார் தனது மாநில மக்களுக்காக இந்த சிறப்பு பரிசை வழங்கி யிருக்கிறார். இந்த பெரும் திட்டத்தை தனது யாயாசான் சுல்தான் இப்ராஹிம் வாரியம் மூலம் ஜொகூர் கார்ப்பரேஷன் நிறுவனத்திற்கு சொந்தமான ஜொகூர் லேண்ட் நிறுவன நிலத்தில் இந்த திட்டம் மேற்கொள்ளப்படுகின்றது. ஜொகூர் மக்கள் தங்கள் விண்ணப்பங்களை www.yayasansultanibrahim.org.my எனும் அகப்பக்கத் திற்கு சென்றும் விண்ணப் பிக்கலாம். தகுதியானவர் களுக்கு முன் பணமாக ஒரு வெள்ளி மட்டுமே வசூலிக்கப் படுவதோடு நூறு சதவிகித கடனும் வழங்கப்படும்.


புடவை கட்டுவது தான் பெண்களுக்கு அழகு - எமி ஜாக்சன்

எப்போதுமே கவர்ச்சி உடையிலேயே வலம் வரும் நடிகை எமிஜாக்சன் புடவை கட்டிக் கொண்டு பெண்களுக்கு பெண்களுக்கு புடவை தான் அழகு என்று கூறியிருக்கிறார். கவர்ச்சி உடையில் கலக்குபவர் எமிஜாக்சன். ‘2.0’ படத்தில் ரஜினியுடன் நாயகியாக நடித்திருக்கும் இவர் இணைய தளங்களில் அரைகுறை உடையுடனும், அதுவும் இல்லாமலும் படங்களை வெளியிட்டு வருகிறார்.

உடைகளைப்பற்றி அவர் கவலைப்படுவதும் இல்லை. விமர்சனங்களை கண்டு கொள்வதும் இல்லை. ஆனால், உடை பற்றி இப்போது எமிஜாக்சன் கூறியுள்ள கருத்து, அவர் வெளியிடும் கவர்ச்சி படங்களுக்கு எதிராக உள்ளது. அவர் சொல்லி இருப்பது இதுதான். பெண்கள் அணியும் ஆடைகளிலேயே மிகவும் அழகாக இருப்பது புடவை தான். சில நேரங்களில் லெஹன்காவும் அழகு தான். இது பெண்களின் அழகை எடுத்துக்காட்டும். அடக்கமாகவும் இருக்கும். என் மனதில் இந்தியாவுக்கு எப்போதும் முக்கியமான இடம் உண்டு. சேலை வெளிநாட்டு பெண்களிடமும்

தற்போது வரவேற்பை பெற்று வருகிறது. இந்த நிலையில் எமிஜாக்சன் இந்த கருத்தை தெரிவித்துள்ளார். அவர் லெஹன்கா உடையில் புகைப்படத்தையும் வெளியிட்டுள்ளார்.


நிரவ் மோடியையும் மல்லையாவையும்   சிறையில் ஒரே அறையிலா அடைப்பீர்கள்

லண்டன்,

பஞ்சாப் தேசிய வங்கி கிளை மூலம் சுமார் ரூ.13 ஆயிரம் கோடி கடன் பெற்று மோசடியில் ஈடுபட்ட நிரவ் மோடி, சமீபத்தில் லண்டனில் கைது செய்யப்பட்டார். அவரை இந்தியாவுக்கு நாடு கடத்துவதற்கான வழக்கு லண்டன் வெஸ்ட்மினிஸ்டர் நீதிமன்றத்தில் விசாரிக்கப்பட்டு வருகிறது.

இதில் அவரது ஜாமீன் மனு 2-ஆவது முறையாக நேற்று முன் தினமு தள்ளுபடி செய்யப்பட்டது. இந்த வழக்கு விசாரணையின்போது, இந்தியா சார்பில் ஆஜரான கிரவுண் சட்டப்பணிகள் குழு வக்கீல்களிடம் பேசிய நீதிபதி எம்மா அர்பத்னோட், நிரவ் மோடியை நாடு கடத்தினால் எந்த சிறையில் அடைக்கப்ப டுவார் என கேள்வி எழுப்பினார்.

அதற்கு பதிலளித்த வழக்கறிஞர், ’ஏற்கெனவே விஜய் மல்லையாவுக்காக தயார் செய்யப்பட்டு இருக்கும் மும்பை ஆர்தர் ரோடு சிறையில் அடை க்கப்படுவார்’ என்று கூறினார். உடனே நீதிபதி, ’மல்லையாவுக்காக தயாராகும் சிறையின் வீடியோவை ஏற்கனவே பார்த்தோம். அதில் இடமும் இருந்தது. இருவரையும் ஒரே சிறையிலா அடைப்பீர்கள்’ என இளகிய மனதுடன் கேட்டார்.

முன்னதாக, நிரவ்மோடிக்கு வயதான பெற்றோரும் அமெரிக்க பல்கலைக்கழகத்தில் பயிலும் மகனும் இருப்பதாகவும் அத்துடன் அவர் செல்ல நாய் ஒன்றை வளர்த்து வருவதாகவும் நீதிமன்றத்தில் கூறிய அவரது வழக்கறிஞர் கிளேர் மோண்ட்கோமெரி, அவர்களை பராமரிப்பதற்காக நிரவ் மோடியை ஜாமீனில் விட வேண்டும் எனக் கேட்டுக்கொண்டார். ஆனாலும் நீதிபதி அவரது வாதத்தை ஏற்கவில்லை.

இங்கிலாந்தில் செல்லப்பிராணிகளுக்கு அதிக முக்கியத்துவம் அளிக்கப்படுகிறது. எனவே அதை முன்வைத்து இந்த வாதத்தை நிரவ் மோடி தரப்பு எடுத்து வைத்ததாக தகவல் வெளியாகி இருக்கிறது.


கேரளவிற்கு நிதி வழங்கிய ஏ.ஆர். ரகுமான்.

கேரளாவில் சிலநாட்களுக்குமுன் ஏற்பட்ட மழை வெள்ளத்தில் ஒட்டுமொத்த கேராளாவும் பாதிக்க ப்பட்டது. பாதிக்கப்பட்ட மக்களுக்கு பல்வேறு தரப்பினரும் உதவி செய்து வருகின்றனர். இந்நிலையில் தற்போது இசையமைப்பாளர் ஏ.ஆர்.ரகுமான் 1 கோடி ரூபாய் நிவாரண நிதி வழங்கியுள்ளார்.

அமெரிக்காவில் நடந்த இசை நிகழ்ச்சி ஒன்றில் இந்தத் தகவலை அறிவித்த அவர், கேரளாவில் பாதிக்கப்பட்ட சகோதர, சகோதரிகளுக்கு உதவுவதற்காகவே இந்த நிதியை அளித்துள்ளதாக தனது சமூக வலைதள பக்கத்தில் அவர் தெரிவித்துள்ளார்.


புத்ரா ஜெயாவில் 200 மோட்டார் சைக் கிளோட்டிகளுக்கு இலவச பெட்ரோல்!

புத்ரா ஜெயாவில் பணியாற்றும் சுமார் 200 மோட்டார் சைக்கிளோட்டிகளுக்கு கூட்டரசுப் பிரதேச அமைச்சர் தெங்கு அட்னானின் தலைமையில் இலவச பெட்ரோல் வழங்கப்பட்டது. இலவச பெட்ரோல் வழங்கப் படுவதாக கேள்விப்பட்ட மோட்டார் சைக்கிளோட்டிகள் இங்கு பிரிசண்ட் 9இல் உள்ள பெட்ரோனாஸ் நிலையத்தை முற்றுகையிட்டனர். இவர்களுள் பல மோட்டார் சைக்கிளோட்டிகளுக்கு தெங்கு அட்னானே மோட்டார் சைக்கி ளில் எண்ணெய்யை நிரப்பினார். இந்த நிகழ்வில் கூட்டரசுப் பிரதேச அமைச்சின் தனிமைச் செயலாளர் டத்தோ ரஹிமி ரெஜாப் உடன் இருந்தார். இலவச பெட்ரோல் பெற்ற பல மோட்டார் சைக்கிளோட்டிகள் இலவச பெட்ரோல் வழங்கிய தரப்புக்கு தங்களின் நன் றியை மகிழ்ச்சியுடன் தெரிவித் துக் கொண்டனர்.


உலக சாதனை நிகழ்த்தும் ராகவா லாரன்ஸ்!

ஜல்லிக்கட்டு போராட்டத்தில் அறப்போர் செய்து பெற்ற வெற்றியை உலக சாதனையாக கொண்டாட உள்ளதாக ராகவா லாரன்ஸ் தெரிவித்துள்ளார்.இதுகுறித்து நடிகர் ராகவாலாரன்ஸ் வெளியிட்டுள்ள அறிக்கையில் கூறி இருப்பதாவது:- நமது பாரம்பரிய விளையாட்டான ஜல்லிகட்டு தடையை நீக்கியதை அடுத்து, அந்த சந்தோசத்தை வெற்றி விழாவாக மாணவர்கள், இளைஞர்களுடன் கொண்டாட எல்லோருக்கும் ஆசை. எனவே ஜல்லிகட்டு வெற்றியை இன்று (பிப்ரவரி 18) கொண்டாட முடிவு செய்யப்பட்டது. இன்று மாலை 7 மணி முதல் 7.15 மணி வரை யாருக்கும் எந்த இடையூறும் இல்லாமல் உலகத்தமிழர்கள் அனைவரும் மொட்டை மாடியிலோ அல்லது வீட்டிற்கு வெளியிலோ, உங்கள் அலை பேசியில் டார்ச் அடித்தோ அல்லது மெழுகுவர்த்தி ஏந்தியோ அமைதியாக கொண்டாடுவோம். மெரினாவில் பிரகாசித்த வெளிச்சம் மீண்டும் இன்று மாலை 7 மணி முதல் 7.15 மணி வரை உலகம் முழுவதும் பிரகாசிக்கட்டும் என்று கூறியிருந்தார். அதேநேரத்தில் நமது சந்தோசக்களம் மெரினாதான் என்றா லும், இன்றைய சூழலில் மெரினா சரியான இடமாக இருக்காது என்பதால் ஏதாவது ஒரு இடத்தில் ஒன்று கூடி மாணவர்கள், இளைஞர்களுடன் கேக் வெட்டி கொண்டாட முடிவு செய்துள்ளதாக லாரன்ஸ் தெரிவித்திருந்தார். இந்நிலையில், அறப்போர் செய்து பெற்ற வெற்றியை 1100 கிலோ கேக்கை வெட்டி உலக சாதனை நிகழ்த்தி கொண்டாட உள்ளதாக ராகவா லாரன்ஸ் அறிவித்துள்ளார். செஃப் வினோத் உள்ளிட்ட 40 செஃப்கள் உருவாக் கும் இந்த கேக் 50 அடி நீளமும், 5 அடி அகலமும் கொண்டதாக உருவாக்கப்படுகிறது. செஃப் வினோத் உடன் இணைந்து லாரன்ஸ், மாணவர்கள், இளைஞர்கள் என பலரும் இணைந்து இந்த உலக சாதனை படைக்கின்றனர்.


மெரினாவில் போராட்டம் நடத்த அனுமதியில்லை; சென்னை உயர்நீதிமன்றம் உத்தரவு

சென்னை மெரினா கடற்கரையில் எவ்வித போராட்டம் மற்றும் ஆர்ப்பாட்டங்கள் நடத்த அனுமதியில்லை என சென்னை உயர்நீதிமன்றம் தீர்ப்ப ளித்துள்ளது. காவிரி மேலாண்மை வாரியம் அமைக்க வலியுறுத்தி, சென்னை மெரினாவில் 90 நாட்கள் போராட்டம் நடத்த அனுமதி கோரி, அய்யாக்கண்ணு தலைமையிலான தேசிய தென்னிந்திய நதிநீர் இணைப்பு விவசாயிகள் சங்கம் சார்பில் வழக்கு தொடரப்பட்டது.

இந்த வழக்கை கடந்த ஏப்ரல் 28ஆம் தேதி விசாரித்த சென்னை உயர்நீதிமன்ற தனி நீதிபதி, ஒருநாள் போராட்டம் நடத்த அனுமதி தந்து உத்தரவிட்டார். தனி நீதிபதியின் உத்தரவை எதிர்த்து, காவல்துறை சார்பில் மேல்முறையீடு செய்யப்பட்டது - தனிநீதிபதியின் உத்தரவுக்கு இடைக்காலத் தடை விதிக்கப்பட்டது.

இன்று இந்த வழக்கின் விசாரணை நீதிபதிகள் சசிதரன், சுப்பிரமணியன் அமர்வில் நடைபெற்றது. அப்போது, மெரினாவில் போராட்டங்கள் நடத்த அனு மதித்தால், தேவையில்லாத சட்டம் ஒழுங்கு பிரச்சனைகள் ஏற்படும் என்று தமிழக அரசு சார்பில் வாதிடப்பட்டது.

மேலும், வள்ளுவர் கோட்டம், அண்ணாசாலை மின்வாரிய அலுவலகத்துக்கு பின்புறம் மற்றும் மாவட்ட ஆட்சியர் அலுவலகம் அருகே உள்ளிட்ட இடங்க ளில் மட்டுமே போராட்டம் நடத்தலாம் என்றும் தமிழக அரசு வாதிட்டது. தமிழக அரசின் வாதத்தை ஏற்றுக் கொண்ட நீதிபதிகள், அரசின் மேல்மு றையீட்டு மனுவை ஏற்றுக் கொண்டனர். மெரினாவில் எவ்விதப் போராட்டங்கள் மற்றும் ஆர்ப்பாட்டங்களையும் நடத்த அனுமதிக்க முடியாது என்று தீர்ப்பளித்தனர்.


தினகரனின் அரசியல் வாழ்வு முடிவுக்கு வந்துவிடும்: ஓ.பி.எஸ். பேச்சு

தினகரனின் அரசியல் வாழ்வு முடிவுக்கு வந்துவிடும் என்று துணை முதல் அமைச்சர் ஓ.பன்னீர்செல்வம் கூறியுள்ளார்.சென்னையை அடுத்த பொன்னேரியில் அண்ணா 110வது பிறந்தநாள் விழா அதிமுக சார்பில் நடைப்பெற்றது. இதில் கலந்து கொண்டு பேசிய ஓ.பன்னீர்செல்வம்,

தனிப்பட்ட குடும்பத்திற்கு கட்சியும், ஆட்சியும் சென்றுவிடக் கூடாது என தர்மயுத்தம் நடத்தி, ஒரு குடும்பத்தின் இரும்பு பிடியில் இருந்து அதிமுகவை காப்பாற்றியுள்ளோம்.எனவே எந்த கொம்பாதி கொம்பனாலும் அதிமுகவை அழிக்க முடியாது. திருப்பரங்குன்றம், திருவாரூர் இடைதேர்தல்தான் தினகரனின் கடைசி தேர்தல்.

இந்த இடைத்தேர்தலுடன் தினகரனின் அரசியல் வாழ்வு முடிவுக்கு வந்துவிடும் என்றார்.


பிள்ளைகளை மதம் மாற்றுவதற்கு தாய், தந்தையின் ஒரு சேர அனுமதி வேண்டும்

புத்ராஜெயா,

இஸ்லாத்திற்கு மதம் மாறிய  தன் கணவரால்  மூன்று பிள்ளைகளும் ஒரு தலைப்பட்சமாக மதம் மாற்றப்பட்டது செல்லாது, அந்த மத மாற்ற சான்றி தழ்கள்  ரத்து செய்யப்படுகின்றன என்று  கூட்டரசு  நீதிமன்றத்தின்  ஐவர் அடங்கிய நீதிபதி குழுவினர் நேற்று வழங்கிய வரலாற்றுப்பூர்வமான தீர்ப்பின் மூலம் கடந்த பத்து ஆண்டு காலமாக  நீதி கேட்டு சட்டப் போராட்டம் நடத்திய ஈப்போவைச் சேர்ந்த ஒரு பாலர் பள்ளியின் ஆசிரியையான எம். இந்திரா காந்தி வழக்கில் வெற்றி பெற்றுள்ளார்.

Read More: Malaysia Nanban Tamil Daily on 30.1.2018


வர்த்தகப் போர் எதிரொலி!  அமெரிக்கா செல்லும் சீன பயணிகளின் எண்ணிக்கை சரிவு

வாஷிங்டன்,

வர்த்தகப் போர் எதிரொலியாக, அமெரிக்கா செல்லும் சீன பயணிகளின் எண்ணிக்கை சரிந்துள்ளது.உலகின் இரு பெரும் பொருளாதார நாடுகளான சீனா மற்றும் அமெரிக்கா இடையே வர்த்தகப் போர் நடைபெற்று வருகிறது. இது இருநாடுகளிலும் பொருளாதாரம் தவிர்த்து, வேறு சில பிரச்சினைகளுக்கும் வழிவகுத்துள்ளது.

இந்நிலையில், கடந்த 15 ஆண்டுகளில் இல்லாத வகையில் சீனாவில் இருந்து அமெரிக்காவுக்கு செல்லும் சுற்றுலா பயணிகளின் எண்ணிக்கை வெகு வாக குறைந்துள்ளதாக அமெரிக்க சுற்றுலாத்துறை அலுவலகம் தெரிவித்துள்ளது.இது குறித்து அமெரிக்க சுற்றுலாத்துறை அலுவலகம் வெளியிட்டுள்ள அறிக்கையில், கடந்த 2003ஆம் ஆண்டுக்கு பிறகு முதன்முறையாக சீன சுற்றுலா பயணிகளின் எண்ணிக்கை குறைந்துள்ளது. 2017ஆம் ஆண்டு வரை 5.7 சதவீதமாக இருந்த சீன சுற்றுலா பயணிகள் வருகை கடந்த ஆண்டு 2.9 சதவீதமாக குறைந்து இருக்கிறது.

எனினும் இது தற்காலிகமானதே. இந்தாண்டு இறுதிக்குள் சீன பயணிகளின் வருகை 2 சதவீதம் வரை அதிகரிக்கும் என்று நம்பப்படுகிறது என தெரி விக்கப்பட்டுள்ளது.


100 ரூபாய் சம்பளம்... எம்.எல்.ஏ ஆவதற்கு முன்பே கார், வீடு... - கலைஞர் குறித்து கரு.பழனியப்பன்

கடந்த திங்களன்று (17-9-18) சென்னை அண்ணா நகரில் சென்னை கிழக்கு மாவட்ட திமுக சார்பில் கலைஞருக்கு கலை வணக்கம் என்ற நிகழ்வு ஏற்பாடு செய்யப்பட்டிருந்தது. நடிகர்கள் தியாகராஜன், பொன்வண்ணன், எம்.எஸ்.பாஸ்கர், பசுபதி மற்றும் இயக்குனர்கள் பா.ரஞ்சித், வெற்றிமாறன், கரு.பழனியப்பன் மற்றும் பாடலாசிரியர் பா.விஜய் உள்பட பலரும் கலந்துகொண்டு கலைஞர் குறித்த தங்கள் நினைவுகளையும் கருத்துகளையும் பகிர்ந்துகொண்டனர். இந்நிகழ்வில் இயக்குனர் கரு.பழனியப்பன் பேசியதில் ஒரு பகுதி...

"எனக்கு முன்பு பேசியவர்கள் எல்லாம் கலைஞருடன் பணியாற்றியவர்கள். ஆனால், நான் என்னை போன்று, 7 கோடி தமிழக மக்களுக்காக ஓயாமல் பணியாற்றிய கலைஞரை பற்றி பேச வந்துள்ளேன். எல்லா மாநிலத்திலும்தான் முதல்வர்கள் இருக்கிறார்கள், இவர் மட்டும் என்ன அப்படி அதிசய முதல்வர் என்றால், முதல்வர்களாக இருந்தவர்களில் கலைஞர் மட்டுமே சிறந்த நிர்வாகியாகவும், ஐம்பது ஆண்டு காலம் ஒரு கட்சியின் தலைவராகவும் இருக்கிறார். இவர் போன்று வேறு யாரும் இல்லையா என்றால், இந்த மூன்று தகுதியும் கொண்ட தலைவர்களில் கவிதை எழுதுபவர்கள் இருப்பார்களா? ஒருவரோ இருவரோ இருப்பார்கள், அதிலும் கலைஞர் இருப்பார். சரி அதுமட்டுமா என்றால் திரைத்துறையில் அவர் இருப்பார். இப்படி எல்லாவற்றிலும் இருக்கும் ஒருவர்தான் கலைஞர். அதனால்தான் இன்றும் தமிழ்நாடு கட்சி பாகுபாடுகளை எல்லாம் தாண்டி ஒருவரை கொண்டாடிக்கொண்டே இருக்கிறது.

கலைஞர் தனது இருபதாவது வயதில், 1944-ஆம் ஆண்டு பழனியப்பன் என்னும் ஒரு நாடகத்தை எழுதுகிறார். அந்த நாடகத்தை ஒரு நாடக நடிகர் சங்கம்  நூறு ரூபாய்க்கு வாங்குகிறது. அந்த நூறு ரூபாயை வைத்து திருவாரூரில் தி.க. கூட்டத்தை நடத்தினார். அதன் பின் 1951-ஆம் ஆண்டே அவர் சொந்தமாக கார் வைத்திருந்தார். 1955-ஆம் ஆண்டே அவர் கோபாலபுரத்தின் வீட்டை வாங்கிவிட்டார். அப்போது அவரின் வயது முப்பத்திமூன்று. இதையெல்லாம் எதற்காக சொல்லுகிறேன் என்றால் 1957-ல் எம்.எல்.ஏ ஆவதற்கு முன்னே கலைஞர் சொந்தமாக காரும் வீடும் வைத்து இருந்த கழக நிர்வாகிகளில் அவரும் ஒருவர். இது அனைத்தும் அவர் எழுதியே சம்பாதித்தது. அதன் பிறகு 1957-ல் எம்.எல்.ஏ ஆகுகிறார், அதன் பின் 1962-ல் திமுகவினர் ஐம்பது பேர் எம்.எல்.ஏ ஆகிறார்கள். அதில் கலைஞரும் ஒருவர்.

ஒருவர் வென்றதும் என்ன நினைப்பார்கள்? 'இப்போது வென்றுவிட்டோம் இதோடு இன்னும் ஐந்து ஆண்டுகள் கழித்துதானே தேர்தல், அப்போது பார்த்துக்கொள்ளலாம்' என்றுதானே நினைப்பார்கள். ஆனால், 1963-ஆம் ஆண்டு கடற்கரைக் கூட்டத்தில் 1967-க்கான தேர்தல் வியூகத்தை வைக்கிறார் கலைஞர், அப்போதுதான் அந்தத் தேர்தலில் ஆட்சியைப் பிடிக்க  முடியுமென்று. இவ்வளவு வேகத்தில் சென்றால் எப்படி நம்மால் தாக்குப்பிடிக்க முடியுமென்று உடன் இருந்தவர்கள் எல்லாம் அதிர்ந்து போகின்றனர். அப்போது கலைஞர் சொல்கிறார் இருநூறு தொகுதிகளில் போட்டியிடுகிறோம், ஒரு தொகுதிக்கு ஐந்தாயிரம் என்று மொத்தம் பத்து லட்சம் தேவை என்றார், அந்த பொறுப்பையும் அவரே ஏற்றுக்கொண்டார். அதன் பிறகு 1966-ஆம் ஆண்டு விருகம்பாக்கம் பகுதியில் நடக்கின்ற தேர்தல் சிறப்பு மாநாட்டில் அண்ணாவிடம் தான் சொன்னதைவிட ஒரு லட்சம் அதிகமாக மொத்தம் பதினோரு லட்சத்தை நிதியாய் கொடுக்கிறார். அப்போது அண்ணா சொல்லுகிறார் 'உன் அம்மா தெரிந்துதான் உனக்கு கருணாநிதி என்று பெயர் வைத்திருக்கிறார்' என்று.

அதே வருடம் 1967-க்கான வேட்பாளர் பட்டியல் அறிவிக்கப்படுகிறது. ஒவ்வொரு பெயராக வாசித்துவந்த அண்ணா, சைதாப்பேட்டை என்று சொல்லி சில விநாடிகள் அமைதியாக இருந்துவிட்டு பதினோரு லட்சம் என்று கூறுகிறார். மொத்த உறுப்பினர்களும் மகிழ்ந்து போகிறார்கள் கலைஞர் அண்ணாவின் அருகில் நிற்கிறார். அதன் பிறகு 1967-ல் முதல்வராகிறார். திராவிடர் கழகத்தின் கொள்கைகளையும் மாநாட்டு தீர்மானங்களையும் ஒவ்வொன்றாக செயல்படுத்த ஆரம்பிக்கிறார். இந்தியா வியந்து திரும்பி தமிழகத்தைப் பார்க்கிறது. எதை எதையெல்லாம் இந்தியா பிற்பாடு செய்ததோ அதை எல்லாம் தமிழகம் 67-ல் இருந்து 77-க்குள் செய்தது."


அனாதை சிறுமியின் மூக்கை கடித்து தின்ற நாய் தத்து எடுத்த அமெரிக்க பெண்

அமெரிக்காவின் ஓகியோ மாகாணத்தை சேர்ந்த கிறிஸ்டன் வில்லியம்ஸ்  என்ற பெண்மணிக்கு திருமணம் செய்துகொள்ள விருப்பமில்லை. ஆனால் தான் ஒரு தாயாக இருக்க வேண்டும் என்பது அவரது ஆசையாக இருந்தது. இதனால், இந்தியாவில் இருந்து குழந்தையை தத்தெடுக்க வேண்டும் என விரும்பினார்.

இதற்காக இந்தியாவை சேர்ந்த  பல்வேறு குழந்தைகளின் புகைப்படத்தை பார்த்துள்ளார். அதில், ரூபா என்ற சிறுமியின் புகைப்படத்தை பார்த்து உள்ளார்.

அந்த புகைபடத்தில் இருந்த சிறுமி   ரூபா வின் மூக்கை நாய் கடித்து தின்று விட்டதால்  அவரது முகம் பார்ப்பதற்கு அவலட்சணமாக இருந்துள்ளது. இத னால் பல பேர் இவரை தத்தெடுக்க முன்வரவில்லை என அனாதை இல்லம் சார்பில் தெரிவிக்கப்பட்டு உள்ளது.

இதனைத்தொடர்ந்து அச்சிறுமியை  வில்லியம்ஸ் தத்தெடுத்துள்ளார். இவருடன் சேர்த்து முனி என்ற சிறுமியையும் கடந்த 2013 ஆம் ஆண்டு தத்தெ டுத்துள்ளார். இவரது முகத்தில் அதிக தழும்புகள் இருந்துள்ளது. இவர்கள் இருவரையும் அமெரிக்கா அழைத்து சென்ற வில்லியம்ஸ்  தொலைக்காட்சி ஒன்றில் கலந்துகொண்டு தொண்டு நிறுவனத்தின் உதவியுடன் இவ்விறு சிறுமிகளுக்கும் அறுவை சிகிச்சை செய்வதற்காக நிதியை திரட்டியுள்ளார்.

அந்த நிதி உதவியுடன் இவ்விறு சிறுமிகளுக்கும் அறுவை சிகிச்சை செய்யப்பட்டதில், ரூபாவின் மூக்கு ஓரளவுக்கு சரியாகியுள்ளது மற்றும் முனியின் முகத்தில் உள்ள தழும்புகள் மறைந்துள்ளன. தற்போது இச்சிறுமிகள் இருவரும் நலமாக இருப்பதாகவும் தொடர்ந்து இவர்களது வாழ்க்கை சந்தோஷமாக அமையும் என்ற நம்பிக்கை தனக்கு இருப்பதாக வில்லியம்ஸ் தெரிவித்துள்ளார். தற்போது  அவர்களுடன் செல்பி எடுத்து தனது இன்ஸ்டாகிராம் பக்க த்தில் வெளியிட்டு உள்ளார்.


தினகரன், ஓபிஎஸ் இடையிலான அதிகார மோதல்!

தினகரனுக்கும் ஓ.பி.எஸ்.சுக்கும் இடையிலான அதிகார மோதலில் ஆடிட்டர் இருக்கார்னு ஒரு தகவல் வெளியானது. தனக்கு எதிரா ஓ.பி.எஸ்.சை, பா.ஜ.க. சார்பில் தூண்டி விடறதே ஆடிட்டர் குருமூர்த்தி தான்கிற முடிவுக்கு வந்த எடப்பாடி, இப்ப அவருக்கு எதிரான புகார்களை எல்லாம் தூசு தட்டச் சொல்லியிருக்கார். குருமூர்த்தி மீது ஏற்கனவே புகார் சொன்ன மறைந்த நடிகர் சோ மனைவி, நடிகர் எஸ்.வி.சேகர் மற்றும் பா.ஜக. பிரமுகரான ஆசிர்வாதம் ஆச்சாரி உள்ளிட்டோரிடமும், பெரியாரிஸ்டுகள், பத்திரிகையாளர்கள் சிலரிடமும் அவருக்கு எதிரான புகார்களை சேகரிக்கிறார்களாம்.

இதனால ஆடிட்டர், கொஞ்சம் அடக்கிவாசிக்கத் தொடங்கியிருக்கார். சங்கரமடத்தில் ஆடிட்டர் மூக்கு நுழைக்கக் கூடாதுன்னு சுப்பிரமணியசாமி பிரஷர் கொடுத்து வருவதால், அந்த ஏரியாவிலும் நடமாட்டத்தைக் குறைத்து விட்டாராம் ஆடிட்டர். அதனால விஜயேந்திரரும், அவர் தம்பி ரகுவும், மடத்தின் மேனேஜர் சுந்தரேசனும் நிம்மதிப் பெருமூச்சு விடறாங்களாம். புதிய நெருக்கடிகளால் ஆடிட்டர் தரப்பு டெல்லியின் உதவியை எதிர்பார்க்குறார் என்று அரசியல் வட்டாரங்கள் தெரிவிக்கின்றனர்.


தேர்தலுக்கு தயாராகும் தேசிய முன்னணி

கோலாலம்பூர்,

தேசிய முன்னணியின் 13 உறுப்புக் கட்சிகள் அடங்கிய சிறப்பு உச்ச மன்றக் கூட்டம் வரும் ஜனவரி 3-ஆம் தேதி நடை பெறும் என்று தகவல் வெளியாகியுள்ளது. நாட்டின் 14-ஆவது பொதுத்தேர்தலுக்கான இறுதிக் கட்டப் பணி கள் குறித்தும் இதில் விவாதிக்கப்படும் என்று எதிர்பார்க்கப்படுகிறது.

மிகவும் முக்கியமாக இக்கூட்டத்தில் தேசிய முன்னணி வேட்பாளர்கள் பட்டியல் உறுதி செய்யப்படும் என்பதுடன் உறுப்புக் கட்சிகளின் தேர்தல் இயந்திரம் பற்றியும் தீர்மானிக்கப்படும். இதனிடையே, அன்றைய தேதியில் சிறப்புக் கூட்டமும் நடைபெறும் என்ற தகவலை தேசிய முன்னணி கட்சித் தலைவர்கள் உறுதிப்படுத்தியுள்ளனர்.

வரும் பிப்ரவரி 16, 17 ஆகிய தேதிகளில் கொண்டாடப்படும் சீனப்புத்தாண்டிற்குப் பிறகு நாடாளுமன்றம் கலைக்கப்படலாம் என்ற ஆரூடங்களுக்கு இது மேலும் வலுவூட்டும் வகையில் உள்ளது.


தீபாவளிக்கு 10% சாலைக் கட்டணம் தள்ளுபடி.

கிராண்ட் சாகா மற்றும் கிராண்ட் செப்பாடு ஆகிய நிறுவனங்கள், தீபாவளி திருநாளை முன்னிட்டு தனது நெடுஞ்சாலையை பயன்படுத்தவிருக்கும் கார்களுக்கு 10% சாலைக் கட்டணத் தள்ளுபடியை வழங்கவிருக்கிறது.

இந்த 24 மணி நேர கட்டணத் தள்ளுபடி, அக்டோபர் 18-ஆம் தேதி நள்ளிரவு 12-மணிக்கு தொடங்கப்பட்டு அன்றிரவு 11.59-க்கு முடிவடையும். இவ்விரு நெடுஞ்சாலைகளையும் உபயோகிக்கவிருக் கும் கார் ஓட்டுநர்களுக்கு இந்த 10% கட்டணத் தள்ளுபடியை வழங்குவதில் நாங்கள் பூரிப்படைகிறோம் என்று அந்நிறுவனத்தின் தலைமை நிர்வாக அதிகாரி ஏ.ராஜசோழன் தெரிவித்தார்.

தீபாவளி திருநாளை கொண்டாடும் அனைத்து இந்தியர்களுக்கும் வாழ்த்து தெரிவிக்கும் இவ்வேளையில், அனைவரும் சாலை பாதுகாப்பு விதிமுறைகளை கடைப்பிடிக்க வேண்டும் எனவும் அவர் கேட்டுக் கொண்டார்.


சிரியாவில் உணவின்றி 11 குழந்தைகள் பலி

பெய்ரூட்,

சிரியாவில் 2 நாட்களில் 11 பச்சிளம் குழந்தைகள் பலியான சம்பவம் நிகழ்ந்துள்ளது. சிரியாவில் கடந்த 2011ஆம் ஆண்டு முதல் அரசுப் படைக்கும், கிளர்ச்சியாளர்களுக்கும் இடையே உள்நாட்டு போர் நடந்து வரு கிறது. மற்றொருபுறம் ஐ.எஸ். பயங்கரவாதிகளும் அங்கு கடும் ஆதிக்கம் செலுத்தி வருகிறார்கள்.

இதனால் லட்சக்கணக்கான மக்கள் வாழ்வாதாரம் தேடி பிற நாடுகளுக்கு அகதிகளாக சென்றுவிட்டனர். அத்து டன் இந்த போரில் ஏதும் அறியாத அப்பாவி சிறுவர்கள் மற்றும் பச்சிளம் குழந்தைகள் செத்து மடியும் சோக நிகழ்வும் தொடர்கதையாக உள்ளது.

இந்த நிலையில் சிரியாவின் கிழக்கு மற்றும் வடக்கு பகுதிகளில் நடந்த வன்முறை சம்பவங்களில் சிக்கியும் இடம் பெயரும் போது உணவு தண்ணீர் கிடைக்காமலும் கடந்த 2 நாட்களில் மட்டும் 11 பச்சிளம் குழந்தைகள் உயிர் இழந்ததாக குழந்தைகளுக்கான ஐ.நா.வின் அமைப்பான யுனிசெப் தெரிவித்துள்ளது.

இப்படி கடந்த டிசம்பர் மாதத்தில் இருந்து தற்போது வரை ஒட்டுமொத்தமாக 32 குழந்தைகள் பலியானதாகவும் தெரிவிக்கப்பட்டுள்ளது.


கார் மரத்தில் மோதி மாது பலி!

கார் ஒன்று மரத்தில் மோதி விபத்துக்குள்ளானதில் மாது சம்பவம் நடந்த இடத்திலேயே உயிரிழந்தார். இக்காரில் பயணித்த மற்றொரு பெண் பலத்த காயங்களுடன் மருத்துவ மனையில் சேர்க்கப்பட்டார். இவ்விபத்து நேற்று காலை 9.30 மணியளவில் ஈப்போ ஜெலப்பாங் சாலையில் நிகழ்ந் தது என்று ஈப்போ தீயணைப்பு மீட்புப் படை அதிகாரி சய்பூல் பஹாரி இங்கு கூறினார். இவ்விபத்தில் 46 வயது மதிக்கத்தக்க மாது உயிரிழந்தார் என்று உறுதி செய்யப்பட்டது. இவர் ஓட்டிச் சென்ற வீவா ரக கார் கட்டுப்பாட்டை இழந்து மரத்தில் மோதியது என்று கூறினார். விபத்துக்குள்ளான காரில் சிக்கியிருந்த மாதை தீயணைப்பு வீரர்கள் மீட்டனர் என்று கூறினார்.


கடலடி சுரங்கப்பாதை திட்டத்தில் ஊழலா? இல்லை..இல்லை.. வாய்ப்பே இல்லை.

ஜார்ஜ்டவுன்,

ஒரு வலைப்பதிவாளரான ராஜா பெட்ரா கமாருடின், சுமார் வெ.630 கோடி மதிப்புள்ள பினாங்கின் கடலடி சுரங்கப்பாதை திட்டத்தில் ஊழல் நிகழ்ந்திரு ப்பதாகக் கூறியுள்ள நிலையில்,  செனித் பி.யு.சி.ஜி. எனும் நிறுவனத்திற்கு  திறந்த டெண்டர் முறையில் குத்தகை வழங்கப்பட்டிருப்பதால் அதில் ஊழல் நடந்திருக்க வாய்ப்பில்லை என்று  நிதி அமைச்சர் லிம் குவான் எங் கருத்துரைத்துள்ளார்.இந்த திட்டம் பற்றிய அனைத்து நடவடிக்கைகளும் முந்தைய அரசாங்கம் இருந்தபோது நடந்தவை என்பதையும் அவர் தெளிவுப்படுத்தினார்.

Read More: Malaysia Nanban Tamil Daily on 4.3.2019


பிரதமர் மோடிக்கு வெள்ளை மாளிகையில் உற்சாக வரவேற்பு

அரசுமுறைப் பயணமாக அமெரிக்கா சென்றிருக்கும் மோடியை அதிபர் டிரம்ப்பும், மெலனியாவும் சிவப்புக் கம்பள உபசரிப்போடு வெள்ளை மாளிகைக்குள் வரவேற்றார்கள். அமெரிக்கா சுற்றுப்பயணம் சென்றுள்ள பிரதமர் மோடி, இன்று வெள்ளை மாளிகையில் அதிபர் ட்ரம்பைச் சந்தித்தார். இதையடுத்து அவர்கள் இருவரும் வெள்ளை மாளிகையில் உள்ள அறையில் உரையாடினார்கள். அப்போது பிரதமர் மோடி குறித்து அதிபர் ட்ரம்ப், "மோடி ஒரு சிறந்த பிரதமர். அவரைப் பற்றி படித்தும், கேள்விப்பட்டும் நிறைய தெரிந்துகொண்டுள்ளேன். அவர் இந்தியாவைப் பொருளாதார ரீதியாக சிறப்பாக முன்னேற்றிக் கொண்டிருக் கிறார்" என்று கூறினார். இதையடுத்துப் பேசிய பிரதமர் மோடி, "ட்ரம்ப்பும், மெலனியாவும் சிறப்பான வரவேற்பை அளித்தனர். இந்த வரவேற்பானது இந்தியாவில் உள்ள 125 கோடி மக்களுக்கு அளிக்கப்பட்ட வரவேற்பாகப் பார்க்கிறேன். இந்த சந்திப்பில் நான் பேச நிறைய இருக்கிறது. மேலும், அமெரிக்க அதிபர் இந்தியாவின் முன் னேற்றத்தின்மீது ஆர்வமாக இருக்கிறார்" என்று கூறியுள்ளார்.


சாலையோரத்தில் தங்கியிருந்த இந்திய குடும்பத்தினருக்கு வீடு

(ஆர். குணா) பூச்சோங்,

சாலையோரத்தில் தங்கி யிருந்த குடும்பத்தினருக்கு ‘நம் இனம்’ சமூகநல இயக்கத்தின் முயற்சியில் பிபிஆர் வீடு கிடைத்துள்ளது. கிள்ளான் பழைய சாலை ஓரத்தில் இக்குடும்பத்தை சந்தித்தேன். கையில் இரு பிள்ளை களுடன் அங்கு அமர்ந்திருந்தார். ஏன் இங்கு அமர்ந்திருக் கிறீர்கள் என்று கேட்டதற்கு பூச்சோங் போக வேண்டும் என்று அவர்கள் பதில் கூறினர். உடனே அவர்களை அழைத்து சென்று பூச்சோங்கில் விட்டுச் சென்றேன்.

Read More: Malaysia Nanban Tamil Daily on 16.3.2019


பள்ளியில் துப்புரவுப் பணி தொழிலாளர்களுக்கு 3 மாத சம்பளம் கிடைக்கவில்லை.

(துர்க்கா) புத்ரா ஜெயா, இடைநிலை, ஆரம்பப் பள்ளிகளில் துப்புரவுப் பணி செய்யும் 42 தொழிலாளர்களுக்கு கடந்த 3 மாதங்களாக சம்பளம் கொடுக்காத காரணத்தால் பரித விப்புக்குள்ளான தொழிலாளர்கள் கல்வி அமைச்சின் முன் மறியலில் ஈடுபட்டு புகார் மனு கொடுத்தனர். நேற்று காலை 10 மணியளவில் புத்ரா ஜெயா விலுள்ள கல்வி அமைச்சின் முன் திரண்ட 42 தொழிலாளர்கள் நீலாய் சட்டமன்ற உறுப்பினர் ஜ.அருள்குமார், செனவாங் சட்டமன்ற உறுப்பினர் பி.குணா தலைமையில் புகார் மனு சம்பந்தப்பட்ட அதிகாரியிடம் வழங்கப்பட்டது. மந்தின் வட்டாரத்திலுள்ள 8 பள்ளிகளில் துப்புரவு வேலை செய்து வரும் தொழிலாளர்களுக்கு குத்தகையாளர் முறையாக சம்பளம் குறிப்பிட்ட நாளில் கொடுக்காமல் அடிக்கடி தாமதப்படுத்தி வந்ததுடன் கடைசியாக 3 மாத சம்பள பாக்கியும் தராததால் மிகுந்த சுமைகளுக்குள்ளாகி மறியலில் ஈடுபடும் நிலை ஏற்பட்டதாக கூறப்பட்டது. இதற்கு முன் சம்பளம் கிடைக்காத காரணத்தால் நெகிரி மாநில மனிதவள இலாகாவிடம் புகார் செய்து எந்தவித பயனும் இல்லை என்பதால் குத்தகை கொடுக்கும் கல்வி அமைச்சின் கவனத்திற்கு நேரடியாக கொண்டு செல்ல முடிவு செய்யப்பட்டதாக ஜ.அருள்குமார் விளக்கினார். வேர்வை சிந்தி உழைக்கும் தொழிலாளர்களின் சம்பளத்தை ஏப்பமிடும் குத்தகையாளர் மீது தகுந்த நடவடிக்கை எடுத்து பாதிக்கப்பட்ட தொழிலாளர் களுக்கு சம்பளப் பணத்தை ஒப்படைக்க வேண்டும் என்று கல்வி அமைச்சுக்கு புகார் மனு கொடுத்திருப்பதாக பி.குணா குறிப்பிட்டார். மாத சம்பளம் முறையாக கிடைக்காததால் குடும்ப செலவுகளை ஈடுகட்ட கடன் வாங்கும் அவல நிலைக்குள்ளாகி பல்வேறான பிரச்சினைகளை எதிர்நோக்குவதாக சரளா (வயது 29) மிகுந்த சங்கடத்துடன் புகாரை முன் வைத்தார். நேரம் காலம் பார்க்காமல் வேலை செய்யும் எங்களுக்கு உழைப்பிற்கேற்ற ஊதியம் தருவதில் இழுபறி செய்துவரும் குத்தகையாளர் மீது கல்வி அமைச்சு தகுந்த நடவடிக்கை எடுக்க வேண்டும் என்று ரஞ்சினி (வயது 40) கேட்டுக் கொண்டார்.


பாலிதீவில் நிகழ்ந்த கோர விபத்து.

(ம.யோகலிங்கம்) ஷா ஆலம்,

இந்தோனேசியா பாலி தீவில் மலேசிய மாணவி கள் சம்பந்தப்பட்ட விபத் தில் நேற்று முன்தினம் மேலும் ஒரு மாணவி உயிரிழந்தார். பாலி, உடயானா மருத்துவப் பல்கலைக் கழகத்தின் இறுதி ஆண்டு மாணவியான தர்ஷினி வீரையா (வயது 24) கடந்த 20-4-2018 ஆம் நாள் வெள்ளிக் கிழமை தன் னுடைய தோழியுடன் கோயிலுக்குச் சென்று  மோட்டார் சைக்கிளில் திரும்பிக் கொண்டிருந்தபோது விபத்தில் சிக்கி நிகழ்விடத்திலேயே மரணமுற்றார்.அவர் செலுத்திய மோட்டார் சைக்கிளில் பின் இருக்கையில் இருந்த சிவமலர் சண்முகம் (வயது 24) பலத்த காயங்களுடன் பாலி டென்பசாரில் உள்ள மருத்துவ மனையில் அனுமதிக் கப்பட்டார். ஆனால், சிகிச்சை பலனளிக்காமல் சிவமலர் சண்முகம் நேற்று முன்தினம் உயிரிழந்தார்.

Read More: Malaysia Nanban Tamil Daily on 27.4.2018


கெட்கோ விவகாரத்தில் செய்யப்பட்ட 700  புகார்களுக்கு போலீஸ் நடவடிக்கை என்ன ?

(பார்த்திபன் நாகராஜன் / தி.க. காளிதாசன் /எஸ். டவினா) கோலாலம்பூர், கெட்கோ தோட்ட விவகாரத்தில் செய்யப்பட்ட 700 புகார்களுக்கு போலீஸ் என்ன நடவடிக்கைகளை எடுத்தது என்று தோட்ட நடவடிக்கை குழுவைச் சேர்ந்த கிருஷ்ணன் குப்பன் கேள்வி எழுப்பினார். 8 ஏக்கர் நிலம் கிடைக்கும் வரையில் கெட்கோ தோட்டத்தை காலி செய்யமாட்டோம் என்று நாங்கள் அனைவரும் போராடி வருகிறோம். மாநில மந்திரி புசார், மேம்பாட்டு நிறுவனத்தினர் என அனைவரும் எங்களுடன் பேச்சு வார்த்தைகளை நடத்தினர். அப்பேச்சுவார்த்தைகள் அனைத்தும் எங்களுக்கு சாதகமாக இல்லை.பேச்சுவார்த்தைகள் தோல்வி யில் முடிந்ததால் தோட்டத்தில் இருந்து எங்களை விரட்ட பல நடவடிக்கைகள் மேற் கொள்ளப்பட்டன. இறுதியில் இவ்விவகாரம் தொடர்பில் நீதிமன்றத்திலும் வழக்கு தொடரப்பட்டுள்ளது. தற்போது இவ்வழக்கு விசாரணை வரும் ஆகஸ்ட் 15ஆம் தேதி உயர் நீதிமன்றத்தில் நடைபெறவுள்ளது.தோட்டத்தில் இருந்து சட்ட விரோதமாக மரங் களை வெட்டுவது, மக்களை மிரட்டுவது உட்பட பல விவகாரங்கள் தொடர்பில் போலீஸ் புகார்கள் செய்யப்பட்டுள்ளன. கடந்த 2010ஆம் ஆண்டு முதல் 700க்கும் மேற்பட்ட போலீஸ் புகார்கள் செய்யப்பட்டன. ஆனால் இப்புகார்களுக்கு போலீஸ் என்ன நடவடிக்கைகளை எடுத்தது என்பது எங்களுக்கு தெரியவில்லை.போலீஸ் உரிய நடவடிக்கை எடுக்காத நிலை யில் தான் நாங்கள் அனைவரும் போலீஸ் படைத் தலைவர் டான்ஸ்ரீ காலிட் அபு பக்காரை சந்திக்க முயற்சிகளை மேற்கொண்டு வருகிறோம். ஆனால் அவரும் எங்களை சந்திக்க விரும்புவது இல்லை. இனி இப்பிரச்சினை எங்கு கொண்டு செல்வது என்று எங்களுக்கு தெரியவில்லை என்று கிருஷ்ணன் குப்புசாமி செய்தி யாளர்களிடம் கூறினார்.


மக்கள் விரும்பும்வரை சேவையாற்றுவேன். ஆனால் எவ்வளவு காலம் இருப்பேன் என்பது தெரியவில்லை.டோக்கியோவில் பிரதமர் உரை.

டோக்கியோ,

பிரதமர்  பதவியில்  நீடிக்க வேண்டும் என  மக்கள்  விரும்பும் வரை,  சேவையாற்ற தாம் தயார்   என்று துன் டாக்டர் மகாதீர் முகமட் கூறினார்.ஆனால், நிச்சயமாக நான் எவ்வளவு காலம் இருப்பேன் என்பது எனக்கே தெரியாது என்று அவர் கூறினார். இன்னும் இரண்டு ஆண்டுகளில் எனக்கு 95 வயதாகி விடும் என்று அவர் மேலும் குறிப்பிட்டார். டோக்கியோவில் நடைபெறும் நிக்கே மாநாட்டில் நேற்று உரையாற்றிய டாக்டர் மகாதீர், உலகின் வயது முதிர்ந்த பிரதமராக தாம்  இப்போது விளங்குவதை சுட்டிக்காட்டினார்.

Read More: Malaysia Nanban Tamil Daily on 12.6.2018


ஐ-ஃபோன் யுசர்களே, இந்த அப்டேட் வந்துவிட்டதா..?

புதிதாக ஆப்பிள் ஐ-ஃபோன் ஐ.ஓ.எஸ். 12, இந்த ஆண்டு செப்டம்பர் மாதம் 17-ஆம் தேதி வெளிவந்தது. இதற்கு முன்பாக ஐ-ஃபோன் ஐ.ஓ.எஸ் சீரியஸில் பல ஃபோன்கள் வெளிவந்து இருக்கிறது. அதை எல்லாம் ஐ-ஃபோன் ஐ.ஓ.எஸ் 12-க்கு அப்டேட் செய்துகொள்ளலாம், அந்த அப்டேட்க்கான வழிமுறை களும் அப்படி அப்டேட் செய்யும்முன் ஐ-ஃபோனில் என்னென்ன விஷயங்களை எல்லாம் செய்ய வேண்டும் என்று தெரிந்துகொள்வோம்.

முதலில் ஐ-ஃபோன் சீரியஸ்களில் எதுவெல்லாம் அப்டேட் செய்யலாம் என்றால், இதுவரை வந்த அனைத்து சீரியஸ்களையும் அப்டேட் செய்து கொள்ளலாம். சரி இதை எப்படி அப்டேட் செய்வது. மிக எளிமையான சில வழிமுறைகளில் இதை செய்து முடித்துவிடலாம்.

முதலில் அப்டேட் செய்யும்முன் உங்கள் ஐ-ஃபோனை பி.சி.இல், யு.எஸ்.பி. கேபிள் மூலம் கனேக்ட் செய்ய வேண்டும். பிறகு உங்கள் பழைய ஐ-ஃபோனில்  இருக்கும் தரவுகளை எல்லாம் பேக்அப் எடுத்துக்கொள்ள வேண்டும், இதற்கு போதுமான ஸ்டோரேஜ் அளவை வைத்திருக்க வேண்டும்.

அப்டேட் செய்வதற்கு ஐ-க்ளோவ்வுட் (iCloud) அல்லது ஐ-டியுன்ஸ் (iTunes) ஆகியவைகளை பயன்படுத்தி வைஃபை முலம் அப்டேட் செய்துகொள்ளலாம். முதலில் செட்டிங்ஸ்->ஜெனரல்->சாஃப்ட்வேர் அப்டேட் அதன் பிறகு ஓகே செய்து அப்டேட் செய்துகொள்ளலாம். அதிகமானோர் அப்டேட் செய்வதால், சாஃப்ட்வேர் டவுன்லோட் ஆவதற்கு கொஞ்சம் நேரம் எடுக்கும் என்பது குறிப்பிடத்தக்கது.

முக்கியமாக உங்கள் பாஸ்வர்ட் மற்றும் யூசர் ஐ.டி இரண்டையும் நினைவில்கொள்ள வேண்டும்.


எடப்பாடி, செங்கோட்டையன் ஆதரவு எம்.எல்.ஏக்களிடையே மோதல்!

கல்பாக்கத்தை அடுத்த கூவத்தூரில் எடப்பாடி பழனிச்சாமி மற்றும் செங்கோட்டையன் ஆதரவு அதிமுக எம்.எல்.ஏக்களிடையே மோதல் வெடிக்கும் அபாயம் இருப்பதால் பதற்றம் நிலவி வருகிறது. அதிமுகவில் கொங்கு மண்டலத்தில் கோலோச்சிய முத்துசாமி, செங்கோட்டையன் தயவில்தான் நுழைந்தார் எடப்பாடி பழனிச்சாமி. மன்னார்குடி கும்பலுடன் கை கோர்த்த எடப்பாடி பழனிச்சாமிக்கு எல்லாமும் ஏறுமுகமானது. அதேநேரத்தில் தம்மை உருவாக்கிய சீனியர் செங்கோட்டையனின் செல்வாக்கை ஒரேயடியாக சரித்தும் போடும் சதிகளிலும் வென்றார் எடப்பாடி பழனிச்சாமி. செங்கோட்டையன் எம்.எல்.ஏ.வாக இருந்தாலும் அமைச்சரவையில் அவருக்கு இடம் இல்லை. ஜெயலலிதா மறைவுக்குப் பின்னர் செங்கோட்டையனுக்கு மன்னார்குடி கும்பல் முக்கியத்துவம் கொடுத்தது. அதிமுக அவைத் தலைவர் பதவியிலும் செங்கோட்டையனை அமர வைத்தது. ஒரு கட்டத்தில் சசிகலாவுக்கு பதிலாக செங்கோட்டையன் முதல்வராகலாம் எனவும் கூறப்பட்டது. இதை எம்.எல்.ஏக்கள் கூட்டத்தில் சசிகலா தெரிவித்த போது, செங்கோட்டையனுக்கு எதிராக எடப்பாடி பழனிச்சாமி ஆதரவு எம்.எல்.ஏக்கள் குரல் கொடுத்துள்ளனர். இதையடுத்து எடப்பாடி பழனிச்சாமியை அதிமுக சட்டசபை கட்சித் தலைவராக தேர்வு செய்தனர். எடப்பாடி பழனிச்சாமி, அதிமுக சட்டசபை குழு தலைவராக தேர்வு செய்யப்பட்டது முதலே இருவரது ஆதரவு எம்.எல்.ஏக்களும் முறைத்து கொண்டுதான் இருக்கின்றனர். இது மெல்ல மெல்ல மோதலாக உருவெடுத்துள்ளதாம். கூவத்தூர் ரிசார்ட்டில் நேற்று இருதரப்பு எம்.எல்.ஏக்களும் அடிதடியில் இறங்கும் சூழல் உருவானதாம். இது தொடர்பாக அங்கிருந்த போலீசாரிடம் செய்தியாளர்கள் கேள்வி எழுப்பிய போது யாரேனும் வந்து புகார் கொடுக்கட்டும்; அதன் பின்னர் நடவடிக்கை எடுக்கிறோம் என கூறியுள்ளனர். எடப்பாடி- செங்கோட்டையன் ஆதரவு எம்.எல்.ஏக்களிடையே எப்போது வேண்டுமானாலும் மோதல் வெடிக்கும் என்பதால் கூவத்தூரில் பதற்றம் நிலவி வருகிறது.


நாட்டுக்கு மேலும் பல மேம்பாட்டுத் திட்டங்களைக் கொண்டுவர, தே.மு ஆட்சியை நிலை நிறுத்துவீர்

லோஸ்டார்,

நாட்டு மக்களுக்கு பல்வேறு மேம்பாட்டுத் திட்டங்களைக் கொண்டுவர, தேசிய முன்னணி அரசாங்கத்தை மக்கள் தொடர்ந்து  நிலைநிறுத்த வேண்டும் என்று பிரதமர் டத்தோஸ்ரீ நஜீப் துன் ரசாக் வலியுறுத்தினார். தேசிய முன்னணியின் கொள்கை அறிக்கையில் வீடமைப்புத் திட்டத்திற்கு அதிக முன்னுரிமை கொடுக்கப்பட்டுள்ளது. நாட்டிலுள்ள ஒவ்வொரு குடிமகனும் சொந்த வீடுகளைக் கொண்டிருக்க வேண்டும் என்ற வேட்கையில் அரசாங்கம் நாட்டில் பல்வேறு வீடமைப்புத் திட்டங்களை மேற்கொள்ளவுள்ளதாகவும் அவர் சொன்னார். ஓரிரண்டு ஆண்டுகளுக்கு மட்டும் நாம் திட்டங்களைக் கொண்டிருக்க முடியாது. மாறாக, நீண்ட காலத்திட்டத்தில் நாம் அதிகமான வீடமைப்புத் திட்டங்களை உருவாக்க வேண்டும் என்றார்.

Read More: Malaysia Nanban Tamil Daily on 24.4.2018


கனிமொழி புகார் அளித்தால் ஹெச்.ராஜா மீது நடவடிக்கை! அமைச்சர் ஜெயக்குமார்

ஹெச்.ராஜா அவதூறாகப் பேசிய விவகாரத்தில், 'கனிமொழி புகார் கொடுத்தால்தான் நடவடிக்கை எடுக்கமுடியும்' என்று அமைச்சர் ஜெயக்குமார் தெரிவித்தார்.

தி.மு.க தலைவர் கருணாநிதி குறித்தும், கனிமொழி குறித்தும் ஹெச்.ராஜா ட்விட்டரில் பதிவிட்டிருந்தார். அவருடைய கருத்துக்கு, அவருடைய கட்சியி லிருந்தே எதிர்ப்புகள் வந்தன. இந்த நிலையில், செய்தியாளர்களிடம் பேசிய அமைச்சர் ஜெயக்குமார், 'எந்தக் கட்சியைச் சேர்ந்தவர்களாக இருந்தாலும், பெண்களைக் கண்ணியக் குறைவாகப் பேசக்கூடாது. கனிமொழி குறித்து அவதூறாகப் பேசிய விவகாரத்தில் அவர் புகார் அளித்தால், உரிய நடவடிக்கை எடுக்கப்படும்.

அவர் புகார் கொடுக்காமல், அரசாக முன் வந்து வழக்குப்பதிவு செய்யமுடியாது. இதுகுறித்து, கனிமொழி காவல்துறையில் புகார் அளிக்கலாம் அல்லது நீதி மன்றத்தில் அவதூறு வழக்குத் தொடரலாம். அவ்வாறு செய்தால், உரிய நடவடிக்கை எடுக்கப்படும். மாநில அரசின் நிதியை மத்திய அரசு குறைத்தால், மத்திய அரசுக்கு உரிய வகையில் அழுத்தம் கொடுக்கப்படும். மாநில அரசின் தன்னாட்சியைப் பாதுகாக்க எல்லா விதமான நடவடிக்கைகளும் எடுக்கப்ப டும்' என்றார்.


300,000 இந்தியர்களுக்கு ஆவணங்கள்  இல்லையா?

குவாந்தான், இந்நாட்டில் 300,000 இந்தியர்கள் அடையாள அட்டை அல்லது குடியுரிமை இன்றி இருக்கின்றனர் என்ற குற்றச்சாட்டை தேசியப் பதிவு இலாகா (ஜே.பி.என்) மறுத்துள்ளது. நாடு முழுவதும் மை டஃப்தார் இயக்கம் தற்போது மேற்கொள்ளப்பட்டு வருகிறது. கடந்த 2011-இல் முதல் இயக்கம் தொடங் கப்பட்டது. இரண்டாவது இயக்கம் தற்போது மேற்கொள்ளப்பட்டு வருகிறது. கடந்த ஜூன் 5-ஆம் தேதி தொடங்கி நாடு தழுவிய நிலையில் 19 இடங்களில் மேற்கொள்ளப்பட்ட இவ்வியக்கத்தின் கீழ் இதுவரை 1,813 விண்ணப்பங்கள் மட்டுமே பெறப்பட்டுள்ளன. அந்த 3 லட்சத்துடன் ஒப்பிடுகையில் இந்த எண்ணிக்கை மிக, மிகக்குறைவாகும் என்று பதிவு இலாகாவின் தலைமை இயக் குநர் டத்தோ முகமட் யாஸிட் ரம்லி விளக்கம் அளித்தார். சிறப்பு அமலாக்கப் பிரிவு, பிரதமர் துறை இலாகா ஆகியவற்றின் ஒத்துழைப்புடன் மேற்கொள்ளப்பட்டு வரும் இப்பதிவு இயக்கம் குவாந்தானில் 4 இடங்களிலும் (நேற்று) பினாங்கில் செபராங் பிறை, பகாங்கில் தெமர்லோ ஆகிய இடங்களில் மேற்கொள்ளப்பட்டு வரும் ஜூன் 22-ஆம் தேதி புத்ரா ஜெயாவில் பூர்த்தியடையும் என்று அவர் சொன்னார். அந்த 1,813 விண்ணப்பதாரர்களில் 1,018 பேர் ஆலோசனை பெறுவதற்கு, பாரங்கள் பெற்றுச்செல்வதற்கு அல்லது இதற்கு முன்பு தாங்கள் செய்திருந்த விண்ணப்பம் பற்றிய விளக்கம் பெறுவதற்கு வந்திருந்தனர் என்றும் அவர் விவரித்தார். இந்த இயக்கம் மேற்கொள்ளப்பட்ட காலகட்டத்தில் மற்ற இனத்தவரிடமிருந்தும் பதிவு இலாகா விண்ணப்பங்களை பெற்றது. இன வேறுபாடு பாராமல், பாதிக்கப்பட்டவர்கள் யாராக இருந்தாலும் இப்பதிவின் போது எங்களை அணுகும்படி நாங்கள் கேட்டுக்கொண்டிருக்கிறோம் என்று தெரிவித்த முகமட் யாஸிட், முடிந்த வரை விரைவில் இந்த ஆவண பிரச்சினைகளுக்குத் தீர்வு காண முயற்சிப்பதாக உறுதியளித்தார். இதனிடையே, நாட்டில் இந்தியர்களின் மக்கள் தொகையே 21 லட்சமாக இருக்கும்போது அந்த 3 லட்சம் எங்கிருந்து வந்தது என்று சிறப்பு அமலாக்க பிரி வின் தலைவர் ஜி.கே.ஆனந்தன் கூறினார். பிறப்புப் பத்திரம், அடையாள அட்டை, குடியுரிமை தொடர்பில் மை டஃப்தார் இயக்கம் இதுவரை 12,000 விண் ணப்பங்களை பெற்றுள்ளது. அவற்றில் 7,000 விண்ணப்பங்களுக்கு தீர்வு கிடைத்துள்ளது. எஞ்சியவை இன்னும் பரிசீலனையில் உள்ளன என்று அவர் தெரிவித்தார்.


50க்கும் மேற்பட்ட மாணவர்களின் எதிர்காலாம் என்ன?

(நா.மணிராஜா)

சுங்கைப்பட்டாணி,

தஞ்சோங் மாலிமில் உள்ள உப்சி பல்கலைக்கழகத்தில் கடந்த 2012-2013ஆம் ஆண்டு காலகட்டத்தில் தமிழ்மொழி பட்டப் படிப்பை நிறைவு செய்த மாணவர்களில் 50க்கும் மேற்பட்டவர்களுக்கு இதுநாள் வரையில் பணியிடம் ஒதுக்கப்படாத காரணத்தால், தங்களின் வாழ்க்கைச் செலவினங்களுக்காக பேரங்காடியிலும் தொழிற்சாலைகளிலும் வேலை செய்ய வேண்டிய சூழ்நிலையை அந்தப் பட்டதாரி ஆசிரியைகள் எதிர்நோக்கி உள்ளனர்.

Read More: Malaysia Nanban Tamil Daily 26.7.2018


ஆட்சியை தக்கவைக்க அதிமுக போட்ட அதிரடி ஸ்கெட்ச்...

சட்டமன்ற உறுப்பினர்கள் 234 பேரில், தற்போது 212 பேர் இருக்கின்றனர். 22 தொகுதிகள் காலியாக உள்ளது. இந்த 212ல், அதிமுக கூட்டணியில் 114 எம்.எல்.ஏ.க்கள் இருக்கின்றனர். திமுக கூட்டணியில் 97 பேர் இருக்கின்றனர்.தேர்தல் முடிவிற்கு பின்னும் அதிமுக ஆட்சி தொடரவேண்டுமெனில், அவர்கள் 118 இடங்கள் பெறவேண்டும் அதாவது 4 இடங்கள் வெல்லவேண்டும்.ஆனால் இந்த 4 இடங்களும் போதாது.

ஏனெனில், கூட்டணியில் இருக்கும் தமிமுன் அன்சாரி, கருணாஸ் ஆகியோர் அதிமுகவிற்கு எதிரான மனநிலையில் உள்ளனர். அதேநேரம் அதிமுக விற்குள்ளேயே இருக்கும் கலைச்செல்வன்(விருதாச்சலம்), ரத்தினசபாபதி(அறந்தாங்கி), பிரபு(கள்ளக்குறிச்சி) ஆகிய எம்.எல்.ஏ.க்கள் வெளிப்படை யாகவே தினகரனை ஆதரிக்கின்றனர். ஒருவேளை இவர்கள் நம்பிக்கை வாக்கெடுப்பின்போது ஆதரவளிக்கவில்லையென்றால் அதிமுகவின் எண்ணிக்கை 109 ஆக குறைந்துவிடும். இதனால்தான் 9 தொகுதிகளில் வெற்றி தேவை என்ற நிலையில் இருந்தது.

தற்போது, கலைச்செல்வன்(விருதாச்சலம்), ரத்தினசபாபதி(அறந்தாங்கி), பிரபு(கள்ளக்குறிச்சி) ஆகிய எம்.எல்.ஏ.க்களை தகுதிநீக்கம் செய்யுமாறு கோரி யுள்ளனர். இதன்மூலம் சட்டமன்ற உறுப்பினர்களின் எண்ணிக்கை 231 ஆக குறையும். அப்படியானால் அதன் பெரும்பான்மை அளவு தற்போது 116 இருந்தாலே போதும். தற்போது அதிமுகவிற்கு தேவையானது 8 உறுப்பினர்கள் மட்டுமே.

தேர்தலில் அதிக தொகுதிகளை கைப்பற்றும் வாய்ப்பு குறைவு மற்றும் நம்பிக்கை வாக்கெடுப்பின்போது ஒருவேளை இந்த மூவரும் ஆதரவளிக்காமல் விட்டுவிட்டால் எதிர்மறையாகிவிடும் என்ற அச்சம். இதனால்தான் இவர்களை முன்னரே தகுதிநீக்கம் செய்ய முடிவெடுத்திருக்கின்றனர்.


வடகொரிய ஜனாதிபதியை கொல்ல சதி: அம்பலமான தகவல்

வடகொரிய அதிபர் கிம் ஜாங் உன்னை அமெரிக்காவின் உளவு அமைப்பான சி.ஐ.ஏ அமில வீச்சில் கொல்ல சதி திட்டங்களை மேற்கொண்டு வரு வதாக அந்த நாட்டு அதிகாரிகள் குற்றம்சாட்டியுள்ளனர். அமெரிக்காவின் உளவு அமைப்பான சி.ஐ.ஏ மற்றும் தென் கொரியா இனைந்து குறித்த சதி திட்டத்தை செயல்படுத்த இருப்பதாக வடகொரியா குற்றஞ்சாட்டியுள்ளது. இது குறித்து அந்த நாட்டு ஊடகங்கள் வெளியிட்டுள்ள தகவலில் பொது நிகழ்ச்சிகளில் கலந்துகொள்ளும் கிம் ஜாங் மீது உயிர்வேதியியல் பொருட்களை வீசி படுகொலை செய்ய சி.ஐ.ஏ திட்டம் தீட்டி வருகிறது என தெரிவித்துள்ளது.உயிர்வேதியியல் பொருட்களை பயன்படுத்தி தாக்குதல் நடத்தப்படலாம் அல்லது நானோ நச்சுப்பொருட்களையும் பயன்படுத்த வாய்ப்பு உண்டு எனவும் வடகொரியா அதிகாரிகள் தெரிவித்துள்ளனர். நானோ திட்டத்தை பயன்படுத்துவதால் நேரிடையாக வட கொரியா அதிபரை தாக்கும் தேவை இருக்காது எனவும், தாக்குதல் நடத்தப்பட்டதன் 6 அல்லது 12 மாதங்களுக்கு பின்னர் அதன் தாக்கம் தெரிய வரும் என்பது நானோ தாக்குதலின் சிறப்பு என கூறப்படுகிறது.சமீபத்தில் வெள்ளை மாளிகை அதி காரிகள் வட கொரியா அதிபருக்கு எதிரான பல்வேறு குற்றச்சாட்டுகளை முன்வைக்கும் நிலையில் இந்த பகீர் தகவலை வட கொரியா வெளியிட்டுள்ளது. மட்டுமின்றி இந்த சதி திட்டம் குறித்து வட கொரியாவிடம் சிக்கிய அமெரிக்க உளவாளி ஒருவர் ஒப்புக்கொண்டதாகவும் அந்த தகவலில் தெரிவிக்கப் பட்டுள்ளது.ஆனால் வட கொரியாவின் இந்த குற்றச்சாட்டில் எந்த அளவுக்கு நிஜத்தன்மை உண்டு எனவும், சிக்கிய உளவாளி யார் எனவும், சதி திட்டம் முறியடிக்கப்பட்டதா எனவும் எந்த உறுதியான தகவலும் வெளியாகவில்லை. இருப்பினும் போர் சூழலை எதிர்கொள்ளும் வகையில் வட கொரியா தமது நாட்டு மக்களை குறிப்பிட்ட பகுதிகளில் இருந்து பாதுகாப்பான பகுதிகளுக்கு வெளியேற்றிய வண்ணம் உள்ளது.